RED Esports Bawa Masuk 3 Pemain Baru Untuk MPL MY S11

Bagi menghadapi saki baki Regular Season MPL MY Musim Kesebelas, RED Esports nampaknya telah membawa masuk 3 pemain baru untuk pasukan mereka.  Tiga pemain baru tersebut adalah Kyym, Wynn dan juga AJ.

Kymm merupakan pemain daripada tier 2 MLBB dan ini merupakan kali pertama beliau bermain di pentas MPL MY. Wynn pula sebelum ini pernah bermain untuk Team SMG dan juga Team Caracal sebagai Jungler.

Satu lagi pemain terbaru mereka iaitu AJ juga bukan nama asing untuk pentas MPL MY. Beliau sebelum ini pernah bermain untuk Suhaz Esports dan juga Team Caracal sebagai Mid Laner.

Untuk MPL MY S11 ini, Kyym akan bermain diposisi Mid Laner manakala Wynn dan juga AJ akan bermain diposisi Jungler.

Adakah dengan kemasukkan 3 pemain baru ini dapat merubah kedudukan pasukan RED Esport yang mana kini berada ditangga kelima Regular Season MPL MY S11? Sama-sama kita saksikan nanti.

RED Esports akan menentang RSG Slate MY sebagai pembuka minggu keempat Regular Season MPL MY S11 hari ini pada jam 4 petang.


Siri Anime Scott Pilgrim Himpunkan Kesemua Pelakon Asal

Berita yang menggembirakan buat peminat Scott Pilgrim kerana suatu siri anime Scott Pilgrim akan dikeluarkan di Netflix pada masa akan datang dan akan dibintangi Michael Cera, Mary Elizabeth Winstead dan Chris Evans yang kembali menjadi pelakon suara.

Buat yang belum tahu, barisan pelakon suara ini pernah membintangi filem Scott Pilgrim vs. The World yang dikeluarkan pada tahun 2010. Filem ini menjadi kegemaran orang ramai kerana mempunyai jalan cerita yang menarik berserta lawak yang menggelikan hati.

<oembed url="https://www.youtube.com/watch?v=mWkYrr3W3sY" width="200" height="113" host="youtube"></oembed>

Siri anime ini mengisahkan Scott Pilgrim, seorang pemuzik yang terpaksa menentang tujuh orang bekas kekasih bagi teman wanita barunya, Ramona Flowers.

Siri ini akan dihasilkan oleh syarikat animasi dari Jepun iaitu Science SARU. Bryan Lee O'Malley dan BenDavid Grabinski yang merupakan penulis dan pelukis bagi novel grafik yang dikeluarkan dari 2004 hingga 2010 akan terlibat sebagai penerbit eksekutif, penulis dan showrunner manakala pengarah filem Scott Pilgrim vs. The World, Edgar Wright akan menjadi penerbit eksekutif.

Antara pelakon lain daripada filem asal yang kembali menjadi pelakon suara dalam siri anime adalah Brie Larson, Anna Kendrick, Brandon Routh dan Aubrey Plaza.

Tarikh tayangan masih belum dapat dipastikan.


Gambar Terbaru Di Set Captain America Beri Bayangan Ada Kematian

Ketika produksi untuk Captain America: New World Order sedang rancak berlangsung, peminat mencari sebarang petunjuk yang mereka boleh dapatkan tentang filem ini. Kini, gambar set baru memberi bayangan akan ada kematian watak utama.

Diarahkan oleh Julius Onah dan skrip ditulis oleh Malcolm Spellman dan Dalan Musson, Captain America: New World Order akan menjadi filem pertama yang menampilkan Sam Wilson lakonan Anthony Mackie sebagai Captain America yang baru.

Gambar set Captain America: New World Order yang disiarkan oleh Jo Entertainment Studio di Instagram menunjukkan Mackie dan Tyler berada di tanah perkuburan dengan memakai pakaian pengebumian.

Gambar terbaru menunjukkan berlaku sesuatu terhadap Sam apabila dilihat memakai anduh di tangannya. Mungkin ada insiden yang menyebabkan kecederaan kepada tangan Sam Wilson.

Filem ini akan ditayangkan pada 3 Mei 2024.


Lima Permainan Video Marvel Yang Bakal Tiba Tidak Lama Lagi

Terdapat beberapa permainan baru Marvel untuk tahun 2023, daripada sekuel yang sangat dinanti-nantikan yang menceritakan kisah-kisah Spider-Man terbaik sepanjang masa, dan spin-off yang akan membolehkan pemain merealisasikan impian mereka menjadi watak Marvel terbaik di dunia nyata.

Marvel World of Heroes

<oembed url="https://www.youtube.com/watch?v=ewXXN0S81_Q" width="200" height="113" host="youtube"></oembed>

Dibangunkan oleh Niantic, syarikat ini menjadi tulang belakang di sebalik fenomena Pokemon Go. Seperti permainan Niantic sebelum ini, World of Heroes akan membenarkan pemain menggunakan peranti mudah alih  untuk berinteraksi dengan dunia sebenar, kali ini dengan mengumpul pelbagai kuasa super Marvel dan bekerjasama dengan wira lain yang pemain temui semasa meneroka.

Permainan ini akan tersedia di platform iOS dan Android.

Marvel's Iron Man

EA telah mengumumkan bahawa ia bekerjasama dengan Marvel Games untuk mencipta permainan video Iron Man. Motive Studio menerajui pembangunan permainan ini yang juga menjadi pasukan di belakang Star Wars Squadron dan Dead Space Remake.

Walau bagaimanapun, permainan ini masih belum mendapat tarikh rasmi dan tidak dapat dipastikan platform manakah yang akan hadir.

Marvel's Spider-Man 2

<oembed url="https://www.youtube.com/watch?v=qIQ3xNqkVC4" width="200" height="113" host="youtube"></oembed>

Marvel's Spider-Man 2 menjadi salah satu permainan PS5 akan datang yang paling dinanti-nantikan pada tahun 2023. Dibangunkan oleh Insomniac Games, studio di sebalik beberapa permainan PS5 terbaik yang dikeluarkan setakat ini. Marvel's Spider-Man 2 akan menyaksikan Peter Parker dan Miles Morales bekerjasama untuk membasmi kejahatan di bandar New York apabila ancaman kuat mula muncul.

Permainan ini dijangka tiba tahun ini di platform PS5. Masih belum ada tarikh spesifik permainan ini akan keluar walaupun Todd, pelakon suara bagi watak Venom, tersilap memberitahu permainan ini akan dilancarkan September 2023.

Marvel's Wolverine

<oembed url="https://www.youtube.com/watch?v=AF_f8kl8lJQ" width="200" height="113" host="youtube"></oembed>

Marvel's Wolverine sedang dibangunkan oleh pasukan di belakang Marvel's Spider-Man: Miles Morales iaitu Imsomniac Games, jadi korang boleh menjangkakan permainan aksi pantas yang hebat dengan pertempuran yang kejam.

Bakal dikeluarkan di platform PS5, tidak dapat pastikan tarikh keluaran permainan ini.

Amy Hennig's Marvel Game

Syarikat pembangun Skydance Media sedang membangunkan permainan berasaskan naratif pengembaraan dengan Amy Hennig – salah seorang pemikir kreatif di sebalik siri Naughty Dog's Uncharted yang boleh dikatakan antara permainan pengembaraan terbaik sepanjang masa.

Korang akan dapat bermain sebagai Steve Rodgers, Gabriel Jones (ahli Howling Commandos), Black Panther (Azzuri, datuk T'Challa), dan Nanali (pemimpin Rangkaian Perisik Wakanda).

Tiada tarikh rasmi dan platform manakah yang akan hadir.


Evil Dead: The Game Edisi Game Of The Year Dilancarkan April Ini

Syarikat penerbitan, Saber Interactive dan pembangun Boss Team Games mengumumkan mereka akan mengeluarkan Evil Dead: The Game – Game of the Year Edition untuk PlayStation 5, Xbox Series, PlayStation 4, Xbox One dan PC melalui Steam dan Epic Games Store pada 26 April. Keluaran ini juga menandakan kemunculan pertama permainan ini di Steam.

Edisi Game of the Year akan menyertakan permainan asas, bersama enam pek DLC. Itu juga termasuk pek "Who's Your Daddy" baru, yang menampilkan Lee Majors sebagai Brock Williams daripada "Ash vs. Evil Dead" sebagai Survivor baru, bersama Demon baru iaitu The Schemer.

Mengenai edisi ini, Brock mempunyai kekebalan terhadap serangan balik, serta beberapa aura yang dia boleh keluarkan untuk membantu rakannya. Aura ini berubah secara dinamik berdasarkan bilangan ahli keluarga Williams dalam pasukan.

Sementara itu, Schemer ialah pakar perangkap yang mengelirukan Survivors dengan ilusi.  Meat Puppets pula akan menimbulkan kerosakan yang meningkat dengan pelbagai serangan berdasarkan tahap ketakutan Survivors. DLC "Who's Your Daddy" juga akan menyertakan pakaian baru untuk Ash, Amanda dan Pablo.

DLC "Who's Your Daddy" akan tersedia sebagai pembelian standalone. Masih belum dapat dipastikan DLC lain akan disertakan dengan Evil Dead: The Game – Game of the Year Edition.

Masih tiada maklumat mengenai versi Nintendo Switch Evil Dead: The Game, yang telah diumumkan akan tiba pada masa akan datang.


Banyak Developer Tarik Diri, E3 2023 Akhirnya Terpaksa Dibatalkan

Electronic Software Association (ESA) telah secara rasmi membatalkan E3 2023, berikutan spekulasi selama berminggu-minggu bahawa acara itu tidak dapat diadakan.

Semua rancangan terdahulu untuk E3 2023 kini telah dibatalkan oleh ESA. Dalam kenyataan awam daripada penganjur E3 ReedPop, pembatalan itu dijelaskan sebagai "apa yang sesuai untuk industri dan apa yang sesuai untuk E3." E3 2023 dikatakan tidak mendapat minat yang mencukupi untuk mencapai jangkaan yang bagus.

ReedPop mengatakan ramai syarikat yang berminat tidak dapat menyediakan permainan demo dalam masa yang ditetapkan menjadi halangan terbesar mengapa acara ini tidak dapat diadakan.

Terdahulu, ESA secara rasmi mengumumkan pembatalan E3 2022 dan berkata ia disebabkan oleh risiko kesihatan berterusan yang dikaitkan dengan COVID-19. ESA mengumumkan pada masa itu bahawa E3 akan kembali pada tahun 2023. Namun, acara E3 2023 masih tidak dapat dijalankan.

Electronic Software Association (ESA) dan ReedPop akan terus bekerjasama dalam acara E3 akan datang. Buat masa ini masih belum ada pengumuman rasmi mengenai E3 2024.


Deto Dikeluarkan, Zuto Gold Laner Baru Team Secret

Dengan tamatnya minggu ketiga Regular Season MPL MY S11 minggu lepas, ini juga bermaksud windows transfer telah pun bermula untuk pasukan-pasukan yang bertanding dalam MPL MY Musim Kesebelas.

Salah satu pasukan yang membawa pemain baru adalah Team Secret. Melalui pengumuman yang dilakukan melalui Instagram MPL MY, Team Secret telah mengeluarkan Deto dan telah menggantikan pemain tersebut dengan Zuto.

Untuk pengetahuan korang, Zuto sebelum ini pernah bermain untuk pasukan MAB Esports pada MPL MY Musim Kesembilan sebagai Jungler.

Namun untuk MPL MY kali ini, Zuto akan menggantikan tempat Deto sebagai Gold Laner baru pasukan Team Secret.


Infinix Mengacah Kerjasama Dengan Permainan Video Free Fire

Pengeluar smartphone yang nampaknya mula meningkat naik iaitu Infinix baru-baru ini telah mengacah satu kerjasama diantara mereka dengan permainan video mobile popular Free Fire.

Buat masa ini masih tiada info berkenaan dengan kerjasama ini namun kemungkinan mereka akan mengeluarkan satu smartphone yang akan bertemakan permainan video tersebut.


EA Dikhabarkan Bakal Memberhentikan Ramai Pekerja

Syarikat pembangun dan penerbit Electronic Arts bersedia untuk memberhentikan sebahagian besar tenaga kerjanya apabila syarikat itu berusaha untuk menyusun semula tenaga pekerja.

Dalam berita yang dilaporkan oleh GamesIndustry.biz, telah didedahkan bahawa EA akan memberhentikan kira-kira 6% daripada jumlah tenaga kerjanya dalam beberapa bulan akan datang, yang bersamaan dengan sekitar 775 pekerjaan.

Ketua Pegawai Eksekutif EA, Andrew Wilson mengatakan pekerja yang terjejas akan ditawarkan gaji pemberhentian dan faedah tambahan seperti perkhidmatan penjagaan kesihatan dan peralihan kerjaya.

Pemberhentian itu adalah sebahagian daripada langkah EA untuk memfokus semula matlamat strategik syarikat dan mengurangkan ruang pejabat, dengan Wilson menyatakan bahawa keutamaan EA adalah untuk bergerak ke hadapan dengan mewujudkan komuniti dengan gelaran ‘penceritaan blockbuster yang interaktif’ dan ‘memanfaatkan komuniti dengan sosial dan alat ciptaan’.

Dalam usaha mencapai matlamat baharu ini, Wilson menambah bahawa syarikat itu akan berpindah daripada projek yang tidak menyumbang kepada strategi EA sambil menyusun semula beberapa pasukan sedia ada.

Terdahulu, EA telah memberhentikan seramai 200 ‘QA Tester’ yang bekerja dalam pembangunan permainan Apex Legends.


Thomas Haden Church Mungkin Kembali Sebagai Sandman

Thomas Haden Church mengatakan Sandman dalam perbincangan untuk kembali ke MCU pada masa akan datang.

Bercakap kepada The DisInsider, Church mengatakan mereka telah membuat penceritaan mengenai hubungan watak Sandman dengan anaknya untuk No Way Home.

"Kami mempunyai keseluruhan cerita yang melibatkan anak perempuan Sandman namun dipotong kerana terdapat begitu banyak perkara yang berlaku.

Church mengatakan dia telah berbincang bersama Amy Pascal dan Kevin Feige sambil menjelaskan bahawa perancangan telah dilakukan mengenai kemungkinan Sandman hadir dalam filem akan datang.

"Perbincangan telah berlaku tentang Sandman kembali, dan mungkin menyampaikan cerita yang lebih memuaskan," sambung Church.

Church membuat debutnya sebagai Sandman dalam Spider-Man 3 pada tahun 2007, dan meneruskan semula watak Sandman dalam Spider-Man: No Way Home bersama penjahat lain yang juga kembali iaitu Doctor Octopus (Alfred Molina), Electro (Jamie Foxx), dan Green Goblin (Willem Dafoe). Walau bagaimanapun, Sandman mempunyai jalan cerita yang jauh lebih kecil daripada penjahat Spiderman yang lain.


Kandungan DLC Untuk Forspoken Akan Dilancarkan Mei Ini

Square Enix dan developer Luminous Productions mengumumkan kandungan DLC untuk Forspoken akan dikeluarkan pada 26 Mei 2023 dan diberi judul “In Tanta We Trust”.

Kandungan DLC "In Tanta We Trust" Forspoken akan berfungsi sebagai prekuel kepada permainan utama tersebut. DLC ini menggunakan watak Frey walaupun kejadian berlaku 25 tahun sebelum peristiwa Forspoken.

<oembed url="https://www.youtube.com/watch?v=9Ph8D4MkGiI" width="200" height="113" host="youtube"></oembed>

Semasa mencari cara untuk menghapuskan Break, Frey mendapati dirinya mengikuti suara misteri yang membawanya ke Purge of the Rheddig, sebuah pertempuran legenda yang menghancurkan Athia dan mendorong Tantas kepada kegilaan.

Diiringi oleh Tanta Cinta dan kebolehan ajaib baharu, Frey mesti mencari jawapan mengapa Tantas menjadi gila dan harus menyelamatkan Athia sekali lagi.

Forspoken kini tersedia untuk PlayStation 5 dan PC melalui Steam, Epic Games Store, dan Microsoft Store.


Filem Khas Sempena Sambutan Ulang Tahun Permainan Video One Piece

Bandai Namco telah mengeluarkan filem khas meraikan 23 tahun permainan video One Piece. Ia bertajuk, “Today, Too, A Day Like a Game.”

Permainan video One Piece pertama iaitu One Piece: Mezase Kaizoku Ou!, dilancarkan untuk handheld console WonderSwan hampir 23 tahun yang lalu pada 19 Julai 2000 di Jepun.

Permainan video terbaru iaitu One Piece Odyssey telah dilancarkan untuk PlayStation 5, Xbox Series, PlayStation 4 dan PC melalui Steam pada 12 Januari 2023 di Jepun dan 13 Januari di seluruh dunia.

<oembed url="https://www.youtube.com/watch?v=--j2XLAHorU" width="200" height="113" host="youtube"></oembed>

Filem ini mengisahkan sejarah permainan One Piece dan pembesaran seorang kanak-kanak perempuan. Video ini diarahkan oleh Sho Yanagisawa yang terkenal dengan imej realistik seperti CG, mencabar penonton dengan adegan aksi yang hebat menggunakan api sebenar!

Filem istimewa ini adalah karya seni untuk menyatakan rasa terima kasih kepada peminat yang telah menyokong dan berkembang dengan permainan video One Piece selama ini, dan jangkaan pihak pembangun untuk masa depan permainan One Piece.


Ant-Man and the Wasp: Quantumania Antara Filem Marvel Paling Rugi

Apabila peminat Marvel mula mengalihkan pandangan mereka kepada Guardians of the Galaxy Vol. 3, Ant-Man and the Wasp: Quantumania kini kelihatan bersedia untuk menjadi kesilapan box office untuk Disney dan entri terburuk wira bersaiz kecil itu.

Ant-Man and the Wasp: Quantumania kini mengumpul kutipan sebanyak $469.7 juta USD di seluruh dunia. Walaupun hasil itu biasanya merupakan jumlah yang kebanyakan filem tidak akan peroleh, untuk kos blockbuster Marvel Studios, ia tidak mencukupi untuk memperoleh keuntungan walaupun minggu tayangan mencatat kutipan yang memberangsangkan.

Seperti yang dilaporkan oleh Variety, Ant-Man and the Wasp: Quantumania dijangka akan mengutip kurang daripada kira-kira $600 juta yang diperlukan untuk pulang modal dengan kebanyakan penganalisis pada masa kini menggandakan belanjawan mana-mana filem untuk mengambil kira perbelanjaan pemasaran filem sebelum menolak potongan yang diambil oleh pawagam daripada jualan tiket.

Secara perbandingan, kutipan box office Ant-Man and the Wasp: Quantumania tidak jauh lebih tinggi daripada keluaran awal pasca-pandemik Marvel Studios, Black Widow ($379 juta), Shang-Chi and the Legend of the Ten Rings ($432 juta), dan Eternals ($402 juta), walaupun dengan dorongan tambahan yang diperoleh daripada penonton negara China.

Ant-Man and the Wasp: Quantumania telah ditayangkan di Malaysia pada 17 Februari yang lalu.


VALORANT x WEBTOON

Baru-baru ini Riot Games telah mengumumkan kolaborasi mereka bersama platform komik digital terbesar iaitu WEBTOON. Dengan ini, mereka ingin memanggil para artis, pelukis, dan peminat VALORANT untuk membuat intripitasi babak terbaru mereka dalam bentuk komik.

<oembed url="https://twitter.com/PlayVALORANT/status/1559221290929569792" host="twitter">

VALORANT and WEBTOON are teaming up… Are you in?

Starting August 23, #VALORANTxWEBTOON are looking to bring the story of Fade's Sting to life. #VALORANT #WEBTOON

Are you ready to Face Your Fears? Then, it's time to start creating. https://t.co/V0B5AQLLIc pic.twitter.com/FFswxyZrkw
— VALORANT (@PlayVALORANT) August 15, 2022
</oembed>

Bertemakan misi ejen VALORANT ke Istanbul, ejen Cypher, Sova, Neon dan Breach perlu bergabung tenaga untuk menangkap Fade dalam babak terbaru mereka iaitu Sting.

Para peserta diminta untuk membuat komik sebanyak 20 muka surat dengan rujukan daripada log audio dan trailer terbaru mereka. 4 pemenang akan berpeluang untuk berkolaborasi bersama VALORANT untuk mencipta rekaan pistol terbaru dan battle pass yang akan datang.

Malah, 10 komik yang terbaik juga dapat dipamerkan di WEBTOON sebagai feature komik dan akan dimuat naik di kesemua laman sosial VALORANT. Daftar bermula 23 Ogos 2022 melalui pautan ini.


MPL MY S10: Jadual Minggu Ketiga

Minggu kedua MPL MY musim terbaru ini sudah berakhir maka akan bermulanya minggu ketiga Regular dari 19 Ogos 2022 sehingga 21 Ogos 2022. Akaun MPL MY telah mengumumkan jadual perlawanan minggu ini di laman sosial.

Menurutnya, hari pertama akan dimulakan dengan perlawanan antara Suhaz Esports vs Team HAQ pada 3:00 petang. Perlawanan kedua pula adalah antara Homebois vs Team Caracal yang akan berlangsung pada 6:00 petang.

Hari kedua pula akan bermula pada 12:00 petang antara pasukan TODAK vs RSG MY diikuti dengan Team HAQ vs Team SMG pada 3:00 petang dan diakhiri dengan Team Lunatix vs Orange Esports pada 6:00 petang.

Hari terakhir minggu ketiga ini perlawanan adalah antara pasukan RSG MY vs SUHAZ Esports diikuti Homebois vs Team Lunatix dan perlawanan terakhir adalah antara RED Esports vs Orange Esports.

Dapatkan tiket anda melalui pautan ini atau anda boleh menonton perlawanan tersebut secara siaran langsung di Youtube dan Facebook LIVE.


Team SMG x Logitech G

Baru-baru ini, Team SMG telah mengumumkan kolaborasi mereka dengan syarikat pembuat peralatan PC iaitu Logitech G. Mereka telah menjanjikan pemberian kelengkapan PC yang berkualiti kepada pemain SMG divisi Dota 2.

Pengurus Team SMG, Origin Xu, telah membuat kenyataan bahawa kelengkapan selesa Logitech G seperti mouse tanpa wayar dan papan keyboard mekanik akan membantu pemain mereka dalam permainan.

Pasukan SMG bukan nama baru di dunia esports sejak pertubuhannya di 2017 malah kemenangan mereka di Arena of Valor International Championship telah melonjakkan nama mereka di industri esports.

Walaupun kelengkapan canggih tidak penting dalam mencapai prestasi permainan yang baik, ia masih membantu pemain untuk fokus tanpa sebarang gangguan fizikal. Semoga kolaborasi ini memudahkan permainan Team SMG untuk kemenangan seterusnya.


Todak Sang Raja Comeback

Pelbagai nama samaran yang telah diberikan kepada pasukan yang pernah menjadi juara MPL Malaysia sebanyak dua kali ini iaitu Todak. Antaranya adalah Todak Langgar, Todak Raja Malaysia dan pelbagai lagi tetapi yang paling cocok untuk mereka adalah “Sang Raja Comeback” tapi kenapa? Meh Adeen cerita sikit.

Minggu lepas di MPL Malaysia Todak mempunyai 2 perlawanan mengikut jadual mereka iaitu perlawanan dengan Team Haq (jumaat) dan Team SMG (ahad). Skornya berakhir dengan pasukan Todak menang 2-1 (Team Haq) dan 2-0 (Team SMG) dan cara mereka menang itu seolah-olah sama sahaja coraknya. Apabila berhadapan dengan Team Haq di perlawanan kedua Pasukan Todak mengalami kerugian hampir 8 ribu “gold lead” ketinggalan jumlah kill sebanyak 10 kill dan di atas kertas kelihatan Team Haq yang bakal memenangi perlawanan tersebut. Sehubungan dengan itu, perkara ini juga berlaku pada perlawanan pertama apabila bertemu dengan Team SMG dimana pasukan Todak mengalami kerugian “in-game” yang sangat besar.

Namun, nak hairan apa? Inikan Todak MLBB! Dengan pengalaman mereka, kearifan daripada arahan Ciku dan kesefahaman antara pemain-pemain Todak mengorak langkah “comeback” mereka dengan sekelip mata sahaja. Satu kesilapan dilakukan oleh Team Haq dan juga Team SMG, terus dihukum oleh pasukan Todak dimana mereka menamatkan perlawanan dengan serta merta terus memberikan mata kemenangan untuk mereka.

Kenapa pekara ini harus diberikan perhatian? Kerana sangat mustahil untuk Todak menang perlawanan mereka diwaktu tersebut tetapi di dalam arena Mobile Legends Bang Bang apa pun boleh berlaku dan Todak membuktikan selagi permainan belum selesai janganlah mengalah!

Semoga pasukan Todak terus memberikan kejutan untuk kita semua di MPL Malaysia musim


Lenovo Malaysia Lancarkan Barisan Model Terbaru

Jenama laptop popular Lenovo telah mengeluarkan barisan model laptop terbaru untuk para gamers dan content creator sekalian.

Lenovo Legion merupakan barisan model baru yang berkapasiti tinggi untuk pemain menikmati pengalaman bermain video game sebarang gangguan. Terdapat model yang bersaiz 16 inci iaitu Lenovo Legion 5i Pro dan Lenovo Legion 5 Pro yang dijual pada tanda harga bermula RM 7,400 sehingga RM 8,500.

Untuk yang tidak suka bermain di laptop besar, terdapat model bersaiz 15 inci iaitu Lenovo Legion 5i dan Lenovo Legion 5 yang mempunyai harga antara RM 5,300 sehingga RM 6,000. Model terbaru ini boleh menahan grafik tinggi dan persembahan yang baik untuk mana-mana pemain PC.

Bagi content creator yang perlukan peranti yang lebih ringan dan padat, Model Yoga Lenovo mungkin menjadi pilihan anda. Terdapat 3 model yang boleh dipilih iaitu Lenovo Yoga 9i, Lenovo Yoga 7i dan Lenovo Yoga Slim 7i Pro. Model Yoga ini dibina berdasarkan keperluan content creators daripada melukis, menulis dan sebagainya.

Model berikut didatangkan dengan 2-1 touchscreen yang memberi pilihan buat pengguna antara mod laptop mahupun tablet. Lenovo Yoga 9i, Lenovo Yoga 7i dan Lenovo Yoga Slim 7i Pro akan tiba di Malaysia pada tahun ini dengan jurang harga antara RM 4,200 sehingga RM 6,700.

Anda boleh dapatkan laptop terbaru Lenovo ini di kedai-kedai retail mahupun membelinya atas talian melalui LES, Shopee dan Lazada. Terdapat juga promosi Lenovo Legion sehingga 31 Ogos 2022 dimana anda akan mendapat free gift seperti official merchandise dan PC Game Pass selama 3 bulan bagi setiap pembelian atas RM 480.


Watak MultiVersus Baru - Black Adam dan Stripe

Permainan MultiVersus sudah keluar di Amerika, Eropah, Australia, dan New Zealand bermula 15 Ogos 2022. Baru-baru ini, mereka telah mengumumkan watak baru iaitu Black Adam daripada DC Universe dan Stripe daripada Gremlin.

Pengumuman ini adalah melalui keluaran poster promosi di Twitter namun tarikh keluaran watak ini masih belum dijelaskan. Sementara menunggu, Rick and Morty telah dijanjikan tarikh keluaran pada 23 Ogos 2022.

Buat masa sekarang, terdapat 17 watak dalam roaster mereka dan pemain boleh unlock watak ini melalui marketplace.

Terdapat lebih banyak watak ramalan yang akan dikeluarkan di MultiVersus seperti Harry Potter, Fred Flinstone dan Gizmo. Permainan percuma ini boleh dimainkan di PlayStation 4, PlayStation 5, Windows PC, Xbox One, dan Xbox Series X tetapi ia mungkin mengambil sedikit masa sehingga permainan ini akan dikeluarkan di Malaysia.


Omega Esports Kekal ‘Raja Garena’ Di COD Mobile Garena Masters III

Kebelakangan ini, COD Mobile Garena Master III 2022 telah melabuhkan tirainya dengan kemenangan pasukan ‘Raja Garena’ iaitu Omega Esports. Mereka telah berjaya mempertahankan takhta mereka daripada pemenang sebelumnya, Blacklist Ultimate di pusingan Grand Final.

Lapan pasukan daripada Singapura, Malaysia dan Filipina telah beraksi di pentas Garena Masters yang berlangsung di Manilla Marriott Hotel, Pasay City. Omega Esports telah berhadapan dengan Blacklist dua kali iaitu di Upper Bracket dan Grand Final.

Kemenangan pertama mereka telah mengunci kedudukannya di Grand Final namun Blacklist International mampu comeback di Lower Bracket. Perlawanan kedua mereka di peringkat akhir ini dimainkan seakan sebelumnya dimana Blacklist mendapat kedua-dua Hardpoints.

Namun, jurang besar S&D antara dua pasukan ini telah memihak kepada pasukan Omega lalu mengunci kemenangan mereka. Dengan ini, pasukan Omega telah membawa balik sebahagian besar daripada prizepool bernilai $10,000 USD.


MyLadies PUBGM 2.0 Kembali

Baru-baru ini, Kementerian Belia dan Sukan Malaysia telah mengumumkan kembalinya siri kedua MyLadies PUBGM sejak pelancarannya pada tahun 2020. Kejohanan terbuka ini merupakan usaha kerajaan untuk menggalakkan penglibatan pemain perempuan di Malaysia.

Bagi yang berminat, tarikh pendaftaran telah dibuka sejak 15 Ogos 2022 sehingga penutupannya pada 23 Ogos 2022. Berbeza daripada siri pertama, mereka telah mengehadkan bilangan penyertaan kepada 64 pasukan dan 80 pemain solo.

Kejohanan ini akan berlangsung secara atas talian untuk circuit 1 sehingga circuit 4 namun akan mengumumkan lokasi Grand Final pada masa akan datang. Circuit bagi kategori solo akan bermula 27 Ogos sehingga 17 September 2022 namun bagi kategori berpasukan akan bermula pada 28 Ogos sehingga 18 September 2022.

Pautan pendaftaran mengikut kategori adalah seperti berikut:

Solo: https://mesf.gg/tournament/kbs-myladies-pubgm-championship-circuit-1-solo-category

Berpasukan: https://mesf.gg/tournament/kbs-myladies-pubgm-championship-circuit-1-squad-category


Pendaftaran ROG Masters APAC 2022 Dibuka Sekarang

Panggilan buat pemain-pemain Rainbow 6: Siege di Asia Pasifik untuk mencuba nasib di kejohanan yang mempunyai prize pool bernilai $40,000 USD ini. ROG Masters Asia Pasifik kembali lagi pada tahun 2022 dengan permainan Tom Clancy dan dianjurkan oleh ASUS ROG.

Pendaftaran adalah terbuka kepada pemain daripada Asia Tenggara, Asia Selatan, Jepun dan Korea Selatan bermula 15 Ogos 2022 sehingga 15 September 2022. Bagi yang berminat anda boleh mendaftar melalui pautan ini.

Peringkat kelayakan akan berlangsung secara atas talian pada 17 September dan 18 September 2022. Terdapat juga peringkat kawasan pada 24 September dan Grand Final akan berlangsung di Bangkok, Thailand pada 21 Oktober sehingga 23 Oktober 2022.


Pendaftaran Kejohanan Wanita MLBB Terbesar Malaysia Dibuka

Women Professional Championship 2022 atau WPC 2022 adalah kejohanan MLBB yang dianjurkan oleh Bold Prime dan Madness Gaming untuk memberi fokus kepada pemain perempuan di Malaysia .

Pendaftaran adalah terbuka untuk yang berkelayakan perempuan warganegara Malaysia sehingga tarikh tutupnya pada 19 Ogos 2022. Pusingan kelayakan akan bermula 20 Ogos dan 21 Ogos 2022 dan musim regular akan bermula 1 September sehingga 22 Oktober 2022.

10 pasukan akan bertanding di kejohanan ini dimana 5 adalah pasukan jemputan dan 5 melalui peringkat kelayakan. Lokasi dan prizepool kejohanan ini masih belum diumumkan namun bagi yang berminat untuk mendaftar boleh klik di pautan ini.


Kod Rahsia Legendary Matt Dalam Nintendo Switch Sports

Baru-baru ini, Nintendo Wii Sports telah meminjamkan watak meme Nintendo iaitu Matt kepada Switch Sports. Nintendo telah mengumumkan kolaborasi ini dalam sebuat Tweet di akaun Nintendo of America.

<oembed url="https://twitter.com/NintendoAmerica/status/1558106791715766273?cxt=HHwWgoC8peb3wJ8rAAAA" host="twitter">

Interested in a tougher challenge in #NintendoSwitchSports? Try entering ZR + R + A or ZL + L + → on the difficulty select screen. pic.twitter.com/UI62lApxvw
— Nintendo of America (@NintendoAmerica) August 12, 2022
</oembed>

Menurutnya, terdapat kod rahsia yang boleh dibuat dalam Switch Sports untuk keluarkan Matt. Untuk pengetahuan pembaca, Matt merupakan watak daripada Wii Sports yang berkemahiran dalam pelbagai sukan termasuklah menggunakan pedang.

Tetapi, sukan ikoniknya ialah gusti dimana Matt merupakan champion NPC. Jika pemain menggunakan kod rahsia ini yang juga tertera di Tweet berikut, Matt akan muncul dengan gelaran ‘Legend’.

Sesuai dengan popularitinya sebagai meme di francais Nintendo ini.


Thailand Kekal Juara PMWI 2022

Baru-baru ini, pasukan Thailand iaitu Vampire Esports telah menjuarai kejohanan antarabangsa PUBG Mobile World Invitation 2022. Ini merupakan kali kedua Thailand menjuarai kejohanan PMWI selepas kemenangan Valdus Esports tahun lepas.

Kemenangan pasukan ini adalah hasil daripada comeback di hari terakhir perlawanan dimana mereka telah peroleh 2 Winner Winner Chicken Dinner dan kutipan sebanyak 220 lalu mendahului tuan rumah Team Falcons sebanyak 23 mata.

Pasukan wakil Malaysia iaitu 4Rivals telah mendapat tempat ke-13 dengan kutipan 101 mata dan telah membawa pulang wang tunai sebanyak $27,500 USD. MVP kejohanan ini ialah Action daripada Stalwart Esports dan beliau telah membawa pulang $10,000 USD.

Bagi yang terlepas PMWI 2022, anda masih boleh menonton Afterparty Showdown dimana 5 pasukan teratas akan berentap dengan 7 pasukan undian peminat iaitu Bigetron Red Aliens, Alpha7 Esports, DeadEyes Guys, S2G Esports, Ra'ad, dan pasukan jemputan istimewa R8 Esports


Pasukan-Pasukan Yang Layak Ke PMNC 2022

PMCT atau PUBG Mobile City Tournament Malaysia 2022 telah melabuhkan tirainya dengan senarai 24 pasukan yang akan mara ke PUBG Mobile National Championship 2022 dan kemunculan juara pasukan wanita AI Huntress.

Peringkat kelayakan ini mempunyai tiga kategori iaitu perlawanan skuad, solo dan wanita. Skuad dan solo telah dibahagikan mengikut empat zon berbeza di Malaysia iaitu zon Utara, Selatan, Tengah dan Borneo.

20 pasukan yang telah mara ke PMNC 2022 adalah daripada kategori skuad manakala 4 lagi pasukan adalah gabungan 5 pemain terbaik daripada kategori solo mengikut zon. Senarai 20 pasukan yang terlibat adalah seperti berikut:

Buat kategori wanita, pasukan AI Huntress telah memenangi dengan kutipan mata 247 mata dan 4 kemenangan Winner Winner Chicken Dinner. Mereka telah membawa pulang sebahagian besar daripada prizepool bernilai RM 12,000.

PMNC 2022 masih belum mengumumkan tarikh, lokasi mahupun format permainan namun 24 pasukan yang layak akan berhadapan dengan pasukan seperti Farang Guerilla dan HomeBois yang telah tersingkir daripada barisan PMPL MYSGPH 2022.


Pasukan Yang Mewakili Asia Tenggara Dalam The International 11

Musim terbaru The International dijangka akan memulakan langkahnya bermula 15 Oktober 2022 di Suntec Arena, Singapura. 20 pasukan daripada seluruh dunia akan berentap di pentas antarabangsa ini untuk peroleh gelaran juara dan prize pool lumayan bernilai 1,600,000 USD.

Di samping BOOM Esports, terdapat satu lagi pasukan yang akan mewakili Asia Tenggara di The International melalui pusingan kelayakan. Pusingan ini melibatkan 15 pasukan seperti Fnatic, Talon Esports, T1, RSG, Polaris Esports, Team SMG, Nigma Galaxy SEA, Neon Esports, Execration, LilGun, Army Geniuses, Summit Gaming, Atlantis, Xerxia dan TNC Predator.

Untuk pengetahuan pembaca, pasukan Atlantis dan Summit mempunyai roaster penuh pemain Malaysia manakala pasukan SMG mempunyai tiga pemain tanah air kita. Duka citanya, tiket T11 sudah habis dijual dalam masa 20 minit sejak pelancarannya di Ticketmaster.

Rupa-rupanya, sistem jualan tiket ini menjemput banyak ‘ulat tiket’ yang telah membeli tiket secara awal lalu menjualnya dengan harga dua kali ganda. Sebagai contoh, harga tiket yang asalnya dijual dengan harga $88 SGD ke $498 SGD kini mencecah harga $600 SGD ke $1700 SGD.

Nampaknya penganjur Valve perlu menyemak semula sistem jualan tiket untuk menangani masalah ‘ulat tiket’ ini. Tetapi, penonton yang tidak berpeluang untuk membeli tiket masih boleh menonton perlawanan nanti melalui siaran langsung di Youtube dan Twitch.


Permainan Seram Terbaik Tahun 2022 Setakat Ini

Permainan seram telah menjadi genre ruji dalam komuniti gamers. YouTuber terbesar dunia iaitu PewDiePie menjadi popular dengan bermain permainan seram seperti Amnesia. Tahun demi tahun, permainan seram adalah batu asas industri permainan. Permainan seram popular seperti Outlast , Five Nights at Freddy's, Resident Evil, Silent Hill, Little Nightmares akan kekal dalam hati pemain untuk generasi akan datang.

The Quarry

<oembed url="https://www.youtube.com/watch?v=Zh2K7SxRHmo" width="200" height="113" host="youtube"></oembed>

Untuk setakat ini pada tahun 2022, The Quarry kelihatan sebagai permainan seram konvensional berasaskan cerita yang terbaik. Permainan ini dibuat oleh Supermassive Games, sebuah studio yang terkenal kerana membuat satu lagi permainan seram yang sangat popular iaitu Until Dawn. Permainan ini dikeluarkan pada awal Julai baru-baru ini untuk PC, PlayStation dan Xbox. Ia mendapat ulasan yang baik daripada pemain dan juga pengulas.

The Quarry adalah permainan dimana anda mengikuti sekumpulan kaunselor remaja yang terpaksa bertahan melalui pengalaman yang mengerikan dan menyeramkan di kem musim panas. Sebagai pemain, anda boleh menentukan nasib watak-watak ini daripada ancaman seperti makhluk ghaib dan juga penduduk tempatan yang ganas.

Permainan ini mempunyai cerita yang baik tetapi tidak hebat. Ia bersinar apabila ia berkaitan dengan seram, ketegangan dan plot. Permainan ini cemerlang dalam mencipta cerita yang ngeri, seram dan berbelit-belit. Jumpscare dan horror berfungsi sangat baik di samping dengan jalan cerita yang direka dengan baik. Kelemahannya pula datang dari kekurangan bekenaan dengan watak. Sebilangan besar emosi dan motivasi watak-watak dalam permainan ini terasa seperti terlalu flat. Kebanyakan keputusan yang diberikan dirasakan terlalu tidak matang walaupun untuk remaja. Kelemahan ini menyebabkan pemain merasa kurang berminat apabila berkaitan dengan watak.

Dari segi gameplay, tiada banyak benda yang boleh diberi perhatian. Permainan ini bermain hampir sama dengan Until Dawn. Ini pastinya disebabkan oleh sifat permainan yang berat kepada aspek sinematik dan naratif. Gameplay permainan ini serupa dengan beberapa permainan yang juga fokus kepada jalan cerita seperti The Walking Dead dan Tales from the Borderlands oleh Telltale Games.

Permainan ini dilihat lebih kepada sebuah filem berbanding sebuah permainan video. Gameplay nya bukanlah aspek yang kuat dalam permainan ini tetapi ceritanya memanglah mendebarkan. Walaubagaimanapun, dengan harga RM189 kami yakin ramai yang memilih untuk skip game ini ataupun menunggu ianya dijual pada harga yang lebih murah nanti.

MADiSON

<oembed url="https://www.youtube.com/watch?v=noflcqYIfuc" width="200" height="113" host="youtube"></oembed>

Untuk permainan kedua, permainan seram indie bertajuk MADiSON ini dibuat oleh studio permainan baharu bernama Bloodious Games. Studio permainan ini debut dengan permainan seram mereka yang mendapat ulasan yang agak baik daripada pemain dan pengulas. Permainan ini dikeluarkan pada awal bulan Julai tahun ini dan ia agak mengejutkan untuk melihat studio permainan indie mengeluarkan permainan pertama mereka pada semua platform terkenal iaitu PC, PlayStation, Xbox dan juga Nintendo Switch.

MADiSON ialah permainan seram psikologi tentang seorang anak lelaki yang cuba menyelesaikan siri pembunuhan. Pemain bermain sebagai Luca Maxwell  yang merupakan anak lelaki kepada keluarga yang menjadi mangsa pembunuh bersiri bernama Madison Hale. Permainan ini akan membuatkan anda menerokai sekitar rumah yang berubah-ubah dengan cara yang pelik dan mengerikan. Pemain akan cuba menyiasat tentang pembunuhan yang berlaku tapi dalam masa yang sama harus melarikan diri dari gangguan hantu yang menghantui rumah tersebut.

Permainan ini tidak begitu inovatif apabila ia melibatkan gameplay, kebanyakan kebaikannya datang daripada penceritaannya. Permainan ini sama seperti permainan seram yang lain. Mekanik kamera yang membolehkan anda melihat perkara yang tidak kelihatan telah dibuat sebelum ini dalam permainan seram lain seperti dalam siri Fatal Frame.

Walaupun permainan ini mempunyai harga yang jauh lebih murah berbanding dengan The Quarry, masa bermain permainan ini lebih sedikit. Permainan ini akan berlangsung selama enam atau sembilan jam untuk diselesaikan. Tapi bagi harga RM59, kami merasakan game ini agak berbaloi untuk dimainkan.

Martha is Dead

<oembed url="https://www.youtube.com/watch?v=vFsjJWX3TRo" width="200" height="113" host="youtube"></oembed>

Permainan seram ketiga adalah Martha is Dead. Permainan ini dibuatkan oleh LKA dan diterbitkan oleh Wired Productions pada hujung bulan Februari tahun ini. Martha is Dead dikeluarkan untuk PC, PlayStation dan juga Xbox pada keluarannya. Permainan ini adalah permainan seram kedua mereka. Sebelum ini mereka telah mengeluarkan permainan seram psikologi bernama Town of Light pada tahun 2016.

Martha is Dead adalah permainan seram psikologi yang ditetapkan di Itali pada tahun 1944 semasa Perang Dunia II. Ketika konflik semakin meruncing antara tentera Jerman dan Allied Forces, mayat Martha telah ditemui lemas dan adik kembarnya Giulia, anak perempuan seorang askar Jerman, harus sendirian menangani trauma kehilangan dan akibat daripada pembunuhannya.

Dari segi gameplay, permainan ini mempunyai hala tuju dan gaya yang agak unik. Developer memastikan mereka membuat dan menunjukkan kawasan kampung Tuscany dengan tepat. Pemain sering bertukar antara meneroka dengan berjalan kaki, dengan bot atau dengan basikal. Feature kecil yang mereka tambahkan seperti bermain patung, fotografi dan kad tarot menambah banyak perincian ke dalam dunia permainan ini. Dengan pemandangan indah yang direka dengan baik dan muzik Itali pada zaman perang, suasana dalam permainan ini sungguh luar biasa.

Walaupun permainan ini kelihatan padat dengan kandungan dan perincian, ia hanya berharga RM51 yang lebih murah berbanding dengan dua permainan sebelum ini.

The Mortuary Assistant

<oembed url="https://www.youtube.com/watch?v=dc3Zn6KXito" width="200" height="113" host="youtube"></oembed>

Permainan seram terakhir adalah The Mortuary Assistant. Permainan ini dibuatkan oleh Darkstone Digital, sebuah studio permainan yang telah develop beberapa permainan yang genre berlainan seperti The Subject, Our Secret Below dan Kohate. Permainan terbaru mereka, The Mortuary Assistant telah diterbitkan oleh Dread XP dan permainan ini telah dikeluarkan pada awal bulan Ogos tahun ini untuk Windows PC sahaja.

Dalam permainan Mortuary Assistant, anda bermain sebagai seorang murid yang baru sahaja menamatkan ijazah dan berkhidmat di River Fields Mortuary untuk membantu jurumayat dalam tugas hariannya. Pada satu malam, anda dipanggil bekerja untuk mengendalikan beberapa perkara seorang diri dan keadaan mula berubah menjadi lebih buruk apabila anda mula mengalami perkara yang ganjil dan menyeramkan.

Gameplay permainan ini adalah unik dan juga konvensional. Beberapa bahagian permainan ini agak inovatif apabila ia melibatkan cara mereka menyediakan situasi yang menakutkan dan tegang. Walaupun jumpscare sering tidak disukai apabila ia diletakkan dalam permainan seram, permainan ini menggunakan jumpscare dengan baik. Dijual pada harga RM44, kami boleh katakan yang permainan video ini sangat berbaloi untuk dibeli.

Inilah empat permainan seram yang terbaik bagi setakat ini untuk tahun 2022. Jika anda masih bimbang tentang harga yang tinggi, kami nasihatkan anda menunggu untuk jualan semasa Halloween pada bulan Oktober nanti.


Indonesia Menjadi Tuan Rumah Grand Finals PMGC 2022

PUBG Mobile telah mengumumkan Indonesia sebagai destinasi Grand Finals bagi PUBG Mobile Global Championship 2022. Berita hangat ini menjadi bualan mulut peminat PUBG Indonesia kerana ia merupakan kali pertama kejohanan besar ini berlangsung di situ.

Kebanyak informasi masih belum diumumkan seperti spesifikasi lokasi, tarikh, mahupun pasukan yang terlibat. Namun, fasa liga akan bermula November 2022 nanti dengan penglibatan sebanyak 48 pasukan.

Pasukan-pasukan ini akan bertanding untuk mengisi 13 tempat Grand Final dimana 3 akan diisi dengan pasukan undangan PUBG Mobile. Grand Final ini telah dirancang untuk berlangsung pada Januari 2023 dengan prize pool bernilai 4,000,000 USD.


Ly4knu Dilamar Pasukan Dari Mongolia

Nampaknya, trend pengambilan pemain daripada Filipina diteruskan dengan seorang lagi pemain Filipina yang kini menyertai pasukan Positive Gaming daripada Mongolia. Pasukan Mongolia ini telah mengumumkan kedatangan pemain ly4knu melalui keluaran poster di laman sosial mereka baru-baru ini.

Ly4knu atau nama sebenarnya Joshwell Christian Manaog merupakan pemain berbakat yang pernah bermain untuk pasukan seperti ONIC PH dan RSG PH. Beliau digelar sebagai Kingslayer kerana gaya permainannya yang agresif.

Beliau kini mengisi posisi Gold Laner di pasukan Positive Gaming dan pasukan ini juga baru menyambut kedatangan Analyst baru mereka iaitu Calvine “Bombom” Lekawael. Selamat maju jaya kepada Pasukan Positive Gaming yang kini berada di Filipina untuk belajar lebih mendalam mengenai stail permainan Asia Tenggara.


Homegirls Mencari Goldlaner Baru

Pasukan dibawah Homebois MLBB divisi wanita iaitu Homegirls telah mengeluarkan poster pencarian pemain baru buat pasukan mereka baru-baru ini. Mereka kini mencari pemain perempuan untuk mengisi posisi Gold Laner.

Syarat kelayakan mendaftar adalah semestinya perempuan yang mempunyai profil pengumpulan mata sebanyak 700 dan ke atas serta Win rate 60% dan ke atas. Mereka perlukan pemain aktif, bersikap baik dan mempunyai pool hero yang luas.

Homegirls sedang memegang posisi pertama di ranking kumpulan setelah mengalahkan pasukan seperti Red Roses, HERO, IRIS dan LUNAR di Ladies Open MLBB League. Kepada yang berminat, anda boleh hantar penyertaan anda melalui DM Instagram @homegirls.mlbb.


BOOM Esports Secure Slot Ke The International 11

Baru-baru ini pasukan BOOM Esports telah berjaya mengalahkan Team Liquid di Arlington Major dengan skor 2-1. Kejayaan ini bukan sahaja meletakkan mereka di posisi keempat di Kumpulan B Major ini namun juga telah memberikan mereka tempat di The International.

Hal ini kerana, kumpulan BOOM Esports telah berjaya mengumpul mata sebanyak 1,130 dan melayakkan mereka mendapat jemputan terus ke T1 S11. Mereka juga antara pasukan terawal mewakili Asia Tenggara dalam kejohanan antarabangsa ini selepas pasukan Fnatic.

Tambahan pula, BOOM Esports juga akan mewakili Indonesia ke Valorant Championship yang akan berlangsung di Istanbul Turki setelah kemenangan mereka menentang ONIC Esports. Divisi PUBG mereka juga telah tampil sebagai juara PMPL peringkat negara dan kini sedang menunggu minggu Playoffs untuk bermula.


RTM World Cup Esports Challenge Bakal Berlangsung Minggu Ini

Bagi korang yang berminat bermain eFootball Mobile, apa kata minggu ini korang pergi Pavilion Bukit Jalil untuk menyaksikan ataupun masuk bertanding untuk RTM World Cup Esports Challenge.

Kejohanan yang ditaja oleh Radio Televisyen Malaysia (RTM) dan minuman tenaga Monster Energy ini menampilkan prizepool sebanyak RM3,000 dan dibuka kepada semua.

Pendaftaran telah pun bermula dari semalam dan akan ditutup pada 11 Ogos 2022 pada pukul 9 malam. Bagi korang yang berminat nak tahu lebih lanjut, sila layari page rasmi PES Malaysia.


Remedy & Tencent Bekerjasama Bangunkan Permainan “Vanguard’.

Baru-baru ini, Remedy Entertainment telah menandatangani perjanjian bersama Tencent. Mereka mengadakan perjanjian ini adalah untuk membangunkan permainan ‘Vanguard’. Antara perjanjian yang dilakukan adalah perjanjian pembangunan, lesen, dan pengedaran global.

Vanguard, permainan milik Remedy Entertainment merupakan sebuah permainan free-to-play. Permainan aksi ini dibangunkan bersama Unreal Engine untuk PC dan juga konsol. Remedy menginginkan Vanguard dibangunkan ke seluruh dunia dan mereka telah meminta Tencent untuk membangunkan Vanguard di wilayah Asia.

Selain itu, sebahagian daripada perjanjian yang dilakukan, Remedy telah memberikan lesen kepada Tencent untuk membangun serta menerbitkan permainan ini ke dalam versi mobile. Tencent juga perlu membiayai kos pembinaan untuk versi mobile. Walau bagaimana, kedua pihak telah bersetuju dengan syarat perkongsian serta keuntungan yang ditawarkan.

Untuk dapatkan info dengn lebih lanjut, anda boleh melayari remedygames.com.


Onic X One Piece!

Onic Esports, salah sebuah organisasi e-sukan terkenal di Indonesia. Ia turut mempunyai cawangan di Filipina dan terkenal dengan pasukan MLBB mereka. Beberapa hari yang lalu, Onic Esports membuat satu posting video pendek mereka yang memaparkan logo Onic bersama kartun animasi popular One Piece.

<oembed url="https://twitter.com/onic_esports/status/1474183057968185344" host="twitter">

“Surprise drops coming this month, prepare yourself to get it.”#GOONIC #ONICXONEPIECE#onicsupplyid pic.twitter.com/3yHpvCnyIg
— ONIC Esports (@onic_esports) December 24, 2021
</oembed>

Dalam posting tersebut, mereka menulis “Surprise drops coming this month, prepare yourself to get it.” Melihat ke online mereka, ternyata berita tersebut adalah sahih. Dilihatkan beberapa t-shirt, bucket hat, dan hoodie hasil collab antara Onic Esports & One Piece telah mula dijual.

Ini juga merupakan kolaborasi pertama kartun animasi One Piece bersama organisasi e-sukan. Kolaborasi ini tentu akan mendapat sambutan yang hangat sama ada dari peminat Onic mahupun One Piece. Sebelum ini, Team Liquid juga pernah melakukan kolaborasi dengan kartun animasi Jepun iaitu Naruto Shippuden. Mereka mengeluarkan barangan seperti hoodie dan t-shirt jersey.

Untuk mendapatkan barangan Onic, anda boleh pergi ke www.onicsupplyid.com


Esports High School Dibuka Di Jepun!

Seperti yang sedia maklum, e-sukan merupakan industri yang semakin berkembang pesat. E-sukan bukan sahaja tertumpu pada sesebuah negara, malah hampir seluruh dunia memberikan tumpuan terhadap industri ini. Berdasarkan laporan yang dikeluarkan oleh Kotaku, Jepun turut mengembangkan industri e-sukan mereka dengan membina sebuah sekolah e-sukan yang diberi nama Esports Koutou Gakuin. Esports Koutou Gakuin bermaksud Esports High School (EHS).

EHS ini akan mula dibuka pada April 2022 yang terletak di Shibuya, Tokyo. Terdapat beberapa sokongan yang diberikan kepada EHS antaranya daripada syarikat telekomunikasi Jepun iaitu Nippon Telegraph & Telephone Corporation (NTT), pasukan e-sukan Tokyo Verdy, serta pasukan bola sepak Jepun. EHS tentunya berbeza dengan sekolah biasa. Mereka akan diajar oleh guru-guru yang terdiri daripada pro-player atau individu yang terlibat dalam e-sukan supaya mereka dapat berkongsikan pengalaman mereka.

Para pelajar EHS akan mempelajari tentang First-person shooter (FPS), Third-person shooter (TPS), RTS, dan MOBA. Selain daripada itu, mereka juga perlu mengambil kokurikulum seperti sekolah Jepun yang lain. Apa yang menarik, EHS ini akan dilengkapi dengan 40 Galleria XA7C-R37 gaming PC bersama Intel Core i7-1700 serta Nvidia GeForce RTX 3070 graphics cards.

Antara peluang pekerjaan yang boleh diceburi dalam bidang ini ialah pereka VR, game writer, pereka 3DCG, game designer, special effects creator, dan programmer. Mereka turut boleh menceburi kerjaya seperti streamer dan pemain profesional. Untuk ketahui dengan lebih lanjut, anda boleh pergi ke Kotaku.


Alter Ego Keluarkan Players Photocard!

Alter Ego, salah sebuah organisasi e-sukan terkemuka di Indonesia baru-baru ini telah mengeluarkan 82 photocard para pemain mereka.

Photocard tersebut terdiri daripada para pemain Mobile Legends, Valorant dan PUBG Mobile. Ini merupakan barangan yang jarang dikeluarkan oleh mana-mana organisasi e-sukan.

Photocard tersebut termasuklah para pemain wanita mereka iaitu Alter Ego NYX. Untuk photocard para pemain MPL ID S8 berbeza dari yang lain dimana photocard mereka disertakan dengan tanda tangan para pemain.

Photocard ini mula dijual pada 27/12/2021. Harga yang dijual adalah Rp10.000 (RM2.94) untuk 2 photocard. Anda boleh mendapatkannya di Alter Ego Merch, Shopee dan Tokopedia.

Alter Ego Valorant juga baru-baru ini berjaya mendapatkan juara dalam kejohanan TEC Challengers Series 6. Untuk pasukan MLBB, mereka gagal melayakkan diri ke peringkat global iaitu kejohanan M3. Jadi, jika anda peminat tegar Alter Ego anda boleh mendapatkannya sekarang. Ikuti media sosial rasmi Alter Ego Esports bagi mendapatkan perkembangan mereka.


Dragonica Muncul Juara Gamers on Duty Community Cup!

Setelah berbulan bertarung, akhirnya pasukan Dragonica (Sebelum ini dikenali sebagai pasukan ESDK) berjaya merangkul gelaran juara Gamers on Duty Community Cup.

Grand Final yang berlangsung pada 29/12/2021 yang lepas memperlihatkan perlawanan sengit diantara pasukan Dragonica menentang Team Keshin.

Pasukan Dragonica berjaya menundukkan Team Keshin dengan mata 3 berbalas 0 dan dengan itu berjaya muncul sebagai juara Gamers on Duty Community Cup. Pasukan Dragonica membawa pulang RM1569.56!

Tempat kedua pula dimenangi oleh Team Keshin dengan membawa pulang RM1000 manakala ditempat ketiga dimenangi oleh pasukan Revolta dengan membawa pulang RM500 setelah menewaskan pasukan Aquanix Meister!


ESL Woman CS:GO 2022 Diperkenalkan!

Baru-baru ini, ESL Counter-Strike telah melancarkan sebuah inisiatif baharu secara meluas. #GGFORALL adalah sebuah program yang ditujukan khas kepada para wanita dalam dunia e-sukan. Program ini dilancarkan adalah untuk meningkatkan babak CSGO wanita dengan liga serantau dan acara LAN. Inisiatif ini turut mendapat sokongan daripada Majlis Wanita serta Program Pembangunan Bakat.

Woman CS:GO menawarkan hadiah kejohanan sebanyak $500,000. Terdapat dua perlawanan akhir peringkat global iaitu pertama diadakan di DreamHack Dallas dan DreamHack Winter. Untuk DreamHack Dallas akan diadakan pada 3 hingga 5 Jun 2022 manakala DreamHack Winter diadakan pada 24 hingga 26 November 2022.

Selain itu, terdapat juga kejohanan kecil seperti DreamHack Valencia 2022 yang bakal diadakan. Berikut adalah sebahagian kejohanan DreamHack 2022 yang telah diumumkan. Dengan adanya program dan kejohanan wanita seperti ini, ia dapat meningkatkan lagi kemeriahan dalam dunia e-sukan terutama untuk permainan CSGO. Untuk dapatkan info dengan lebih lanjut, sila ke ggforall.eslgaming.


Brawl Stars Championship 2022 Kembali!

Baru-baru ini, syarikat pembangun permainan, Supercell telah mengumumkan tentang butiran mengenai Brawl Stars Championship (BSC) 2022. BSC kali ini akan diadakan dengan lebih menarik. Pihak penganjur akan menyediakan hadiah yang lebih lumayan, format yang lebih besar, jemputan yang lebih luas dan banyak lagi. Ini adalah kerana Supercell ingin memberikan sokongan terhadap para peminat Brawl Stars.

Dengan adanya peluang seperti ini, para pemain Brawl Stars dapat menentukan hala tuju mereka di samping mengasah bakat para pemain. BSC akan bermula pada Februari 2022 dengan kelayakan bulanan yang terbuka kepada semua. Ini bermakna akan ada beberapa pertandingan bulanan sepanjang tahun. Perlawanan akhir untuk kelayakan bulan pertama bermula pada Mac 2022. Pasukan yang juara akan memasuki Brawl Stars World Finals 2022.

Selain itu, terdapat juga pertandingan baharu yang ditambah ke dalam kalender e-sukan Brawl Stars 2022 iaitu Mid-Season Invitational (MSI). Ia akan menampilkan pasukan teratas daripada BSC dan bertanding secara luar talian (bersemuka) untuk merebut hadiah wang tunai. Selepas semua perlawanan akhir bulanan selesai, 16 pasukan terbaik dari seluruh dunia akan mara ke Brawl Stars World Finals 2022.

Berikut merupakan agihan slot:

LATAM South: Two teams

Mainland China: One team

EECA: Two teams

EMEA: Five teams

East Asia: Two teams

SESA and ANZ: One team

North America and LATAM North: Three teams


Warna Baru PS5 Hadir Tahun Depan!

Sony umumkan yang mereka bakal melancarkan warna PS5 terbaru pada Januari 2022. Warna tersebut akan terdapat pada sarung konsol dan controller. Antara warna baru yang akan dilancarkan ialah Nova Pink, Starlight Blue, Galactic Purple, Cosmic Red, dan Midnight Black.

Pengguna juga boleh memadankan antara warna konsol dan controller supaya kelihatan menarik. Sarung konsol baharu ini sememangnya cantik dan mudah digunakan. Sarung konsol ini juga tersedia untuk pemacu cakera Blu-ray Ultra HD manakala PS5 Digital Edition dijual secara berasingan.

Sony akan mulakan jualan untuk dua warna pertama dahulu iaitu Midnight Black dan Cosmic Red pada Januari 2021. Manakala warna Nova Pink, Starlight Blue dan Galactic Purple Cosmic akan dijual pada separuh tahun pertama.

Jangan lupa untuk dapatkan sarung konsol serta controller terbaru anda. Bermain dengan penuh bergaya bersama warna-warna kegemaran. Untuk buat pembelian, anda boleh pergi ke pengedar yang sah atau layari direct.playstation.com. Untuk info lanjut, sila ke blog.playstation.com.


God of War Bakal Tiba Di PC!

God of War adalah permainan video terbaik sepanjang zaman. Jika sebelum ini God of War hanya dimainkan di konsol, namun tidak lama lagi pemain boleh memainkannya melalui PC. Hasil daripada kerjasama Sony dan Santa Monica Studio.

Sony dan Santa Monica Studio sedaya upaya mengurangkan halangan kepada pemain untuk mendapatkan game tersebut ke dalam PC mereka. Ini kerana kedua pihak menginginkan seramai yang mungkin untuk merasai permainan God of War. God of War bakal dikeluarkan pada Januari 2022.

Terdapat pelbagai peningkatan God of War pada keluaran PC kali ini. Antaranya ialah terdapat bayang-bayang resolusi yang lebih tinggi, pantulan ruang skrin yang lebih baik, NVIDIA Reflex untuk permainan yang lebih responsif, kadar bingkai tidak tertutup, sokongan monitor skrin yang lebar, kesan pencahayaan yang lebih baik, dan lain-lain.

Jangan lupa untuk dapatkan God of War di dalam PC anda. Untuk mengetahui dengan lebih lanjut, sila ke Sony Santa Monica.


Manny Pacquiao Tubuhkan Pasukan Esport!

Legenda tinju dunia iaitu Manny Pacquiao (Pacman) baru-baru ini telah menceburi industri e-sukan. Beliau menubuhkan syarikat e-sukannya sendiri iaitu Team Pacquaio GG (TPGG). TPGG memfokuskan pada tiga perkara iaitu community, competition dan charity. Organisasi ini juga telah bekerjasama dengan organisasi e-sukan perlumbaan global iaitu Veloce Esports bagi membantu pembangunan mereka.

“Kebanyakan rakyat Filipina menganggap game adalah sekadar hobi dan harus diawasi supaya tidak menjadi ketagihan pada golongan muda. Tapi sekarang, ianya bukan lagi apa yang disangkakan,” kata Pacquiao dalam sidang akhbar. “E-sukan bukan sekadar fenomena dalam talian, tetapi juga industri sukan yang berkembang pesat dengan banyak peluang pekerjaan dan perniagaan,” tambah beliau.

<oembed url="https://twitter.com/TeamPacquiao_GG/status/1467046281335885825?s=20" host="twitter">

Welcome to Team Pacquiao GG! 🥊🎮🇵🇭#TPGG #ReadyToRumble #PanaloPusoPilipino pic.twitter.com/EKSkXaiY6j
— Team Pacquiao GG (@TeamPacquiao_GG) December 4, 2021
</oembed>

Menurut Pacquiao, TPGG adalah salah satu hadiah kepada rakyat Filipina yang sentiasa memberikan sokongan sepanjang kariernya. Dengan adanya TPGG, beliau dapat membantu rakyat serba sedikit. Matlamat utama beliau menubuhkan TPGG adalah untuk meningkatkan e-sukan sebagai platform untuk membawa perubahan positif terhadap Filipina dan juga Asia Tenggara.


Apex Raiders Membawa Inspirasi Lanun!

Acara koleksi Apex Legends Raiders telah disiarkan secara langsung dengan membawa tema Inspirasi Lanun baharu. Untuk Winter Express, pemain perlu mengumpul barangan eksklusif acara dan mendapatkan set Wattson’s Heirloom sebagai bonus.

Winter Express merupakan mod masa terhad yang diadakan oleh Respawn sempena dengan musim cuti. Kali ini ia juga datang bersama acara Raiders. Untuk mod ini, pemain boleh memilih pemuatan mereka sendiri. Mod ini juga akan menampilkan persembahan lagenda baru seperti Fuse, Valkyrie, Seer dan Ash.

<oembed url="https://twitter.com/PlayApex/status/1468280343694356483?s=20" host="twitter">

Arrr you ready, mateys? 🏴☠

Dive into the Raiders Collection Event from now until Dec 21. Now live on all platforms. pic.twitter.com/3aGLXRWTmt
— Apex Legends (@PlayApex) December 7, 2021
</oembed>

Terdapat pelbagai lagi perkara baru dalam acara ini. Antaranya ialah seperti azimat pistol yang memaparkan tikus Ash bersama pisaunya. Untuk dapatkan maklumat dengan lebih terperinci, anda boleh pergi ke Dot Esports serta media sosial Apex Lagends.


Caldera - Map Terbaru Call of Duty: Warzone Pacific!

Call of Duty: Warzone Pacific baru-baru ini telah dikemaskini. Terdapat peta baharu iaitu Caldera yang telah disiarkan secara langsung ke dalam permainan di semua platform bagi mereka yang memiliki Call of Duty Vanguard. Pemain yang memiliki Call of Duty terbaru pada tahun ini boleh mengakses dalam tempoh 24 jam awal untuk merasai peta yang bertemakan Pasifik pada Perang Dunia kedua.

Kemaskini ini akan tersedia secara rasmi pada 9 Desember, dan ianya adalah percuma. Selain daripada menukarkan lokasi Verdansk, Caldera juga terdapat pelbagai senjata dan peralatan Vanguard dari Perang Dunia kedua. Terdapat juga pelbagai kenderaan baharu seperti jet pejuang Perang Dunia kedua yang boleh digunakan untuk pertempuran.

<oembed url="https://twitter.com/CallofDuty/status/1468626498265489415?s=20" host="twitter">

Say hello to a whole new war.

Season One across #Vanguard and #Warzone is NOW LIVE! pic.twitter.com/RfmyxkkTYw
— Call of Duty (@CallofDuty) December 8, 2021
</oembed>

Selain daripada itu, kemaskini terbaru ini juga terdapat perubahan dan penambahan seperti acara awam baru, kontrak baru, mekanik baru seperti senjata anti-pesawat dan banyak lagi. Ia juga terdapat anti-cheat PC kernel-level driver yang menapis segala aktiviti cheat dan penggodaman. Pemain boleh mencuba sekarang di Playstation, Xbox, dan PC bagi yang memiliki Call of Duty: Vanguard.


Mugi Juara Dunia Clash Royale League 2021!

Mugi telah dinobatkan sebagai juara dunia dalam kejohanan Clash Royale League (CRL) 2021. Pemain daripada Jepun ini dinobatkan sebagai juara apabila beliau berjaya menumpaskan pemain daripada Mesir, Mohamed Light dengan mata 2-1 di perlawanan akhir. Mugi sememangnya melalui perjalanan yang sukar untuk ke final.

Beliau telah mara ke upper bracket setelah menewaskan Framsito, Sambox, Michifu dan Egor sebelum mara ke final. Untuk Mohamed Light, beliau telah jatuh ke lower bracket pada separuh akhir namun beliau sedaya upaya bertahan untuk bertemu dengan Mugi di perlawanan akhir.

<oembed url="https://twitter.com/EsportsRoyaleEN/status/1467531406125330434?s=20" host="twitter">

CONGRATS @Mutyan_cr! YOU EARNED YOUR NAME UP IN LIGHTS! pic.twitter.com/bOqnehfKQN
— Clash Royale Esports (@EsportsRoyaleEN) December 5, 2021
</oembed>

Mugi, juara CRL 2021 akan membawa pulang $200,000 beserta trofi manakala Mohamed Light akan membawa pulang $100,000 beserta trofi. Mugi adalah juara CRL individu yang pertama. Supercell telah merombak format CRL sejak tahun ini. Kemungkinan untuk tahun 2022 akan terdapat format yang baru, namun masih belum dimaklumkan secara rasmi.


M3, Blacklist International Mengungguli Kumpulan A!

Semalam merupakan hari pertama kejohanan Mobile Legends World Championship (M3). Perlawanan semalam adalah di antara kumpulan A di mana terdapat pasukan daripada Filipina, Amerika Latin, Brazil dan Turki. Perlawanan semalam sememangnya menunjukkan saingan yang sengit.

Pasukan Filipina, Blacklist International telah menunjukkan bahawa mereka adalah pasukan yang layak untuk memenangi M3. Ini adalah kerana mereka telah menewaskan kesemua pasukan lawan di kumpulan A. Juara MPL Filipina ini dilihat tidak mempunyai sebarang masalah untuk bertemu dengan pasukan Malvinas Gaming, Red Canids dan Bedel semalam.

Johnmar ‘OhMyV33nus’ berkata, “Kami menerima setiap tekanan kerana ianya tidak boleh dielakkan. Kami adalah pasukan yang dinantikan oleh orang ramai dan kami sudah biasa dengannya sejak kami memenangi MPL Filipina musim ke-7 lagi”. Ini bermakna Blacklist International akan mara ke upper bracket di play-off nanti.

Jangan lupa saksikan pasukan daripada Malaysia iaitu pasukan Todak yang akan bertanding hari ini untuk kumpulan B.


Rocket League Bawa Masuk 2 Model Mustang!

Psyonix baru-baru ini telah mengembangkan kerjasamanya dengan jenama kenderaan Ford. Mereka telah membawa 2 jenis model kenderaan Ford Mustang ke dalam permainan Rocket League. Ini juga merupakan salah satu tajaan untuk siri kejuaraan Rocket League yang bakal diadakan.

Bermula pada 9 hingga 22 Desember, pemain akan dapat merasai kehebatan 2 jenis model Ford Mustang. Antara model yang pertama adalah Ford Mustang GT350R 1965. Kereta ini telah dilengkapi dengan segala keperluan untuk bersaing dalam Rocket League. Untuk model kedua pula adalah SUV Ford Mustang Mach-E iaitu keluaran terbaru.

SUV Ford Mustang Mach-E ini juga dilengkapi dengan kesan visual yang unik serta sifat elektriknya ke tahap yang lain apabila ia menjadi supersonik bersama kesan kilat. Untuk harga, setiap model adalah berharga 1,100 kredit di dalam kedai atau 2,000 kredit untuk keduanya. Berikut merupakan senarai pakej yang ditawarkan:

Ford Mustang Mach-E

Ford Mustang Mach-E RLE (Octane Hitbox)

Ford Mustang Mach-E RLE Wheels

E.V. Boost

Mustang Mach-E Player Banner

Ford Mustang Mach-E RLE Engine Audio

Ford Mustang Shelby GT350R

Ford Mustang Shelby GT350R RLE (Dominus Hitbox)

Ford Mustang Shelby GT350R RLE Wheels

98 Player Banner

Ford Mustang Shelby GT350R RLE Engine Audio


PMGC, 4Rivals tempat kedua di Superweekend 1

Semalam, berakhirnya perlawanan Superweekend 1 untuk 16 pasukan. Selesai 3 hari perlawanan, pasukan 4Rivals berjaya mendapatkan tempat kedua dengan jumlah mata sebanyak 142. 4Rivals hanya beza 13 mata dengan pasukan The Infinity yang berada di tempat pertama dengan jumlah mata sebanyak 155.

Apa yang lebih menakjubkan, sepanjang 3 hari perlawanan, 4Rivals tidak mendapatkan sebarang Winner Winner Chicken Dinner. Tapi disebabkan konsistensi yang ditunjukkan dari segi kill dan placement, 4Rivals berjaya mengutip mata yang banyak dan berada di tempat yang kedua.

Tidak lupa juga untuk satu lagi pasukan daripada Malaysia iaitu Team Secret. Team Secret juga menunjukkan prestasi yang membanggakan. Mereka berjaya menduduki di tempat ke-5 dengan jumlah mata sebanyak 125. Apa yang lebih membanggakan adalah apabila Team Secret berjaya mendapatkan WWCD di hari kedua dengan kutipan sebanyak 14 kill.

Jangan lupa untuk saksikan Superweekend ke-2 pada Jumaat ini. Terus berikan sokongan terhadap pasukan kegemaran anda.


Fortnite Chapter 3 Season 1 Kini Tiba!

Fortnite chapter 3 season 1: ‘Flipped’ kini telah dikeluarkan. Para pemain boleh merasai perlawanan dengan terdapat peta baru, item baru, senjata baru dan banyak lagi. Kemunculan bab 3 adalah apabila Ratu Cube berjaya ditewaskan dalam acara langsung terakhir di bab 2, dan pulau tersebut telah bertukar menjadi lebih menarik.

Peta baru kali ini sememangnya memberikan pengalaman yang berbeza terhadap pemain Fortnite. Separuh daripada peta akan dilitupi dengan sajli disebabkan oleh musim perayaan tahun ini baru bermula. Selain daripada itu, terdapat juga kemunculan Spiderman ke dalam permainan dan ‘Daily Bugle’ versi New York.

Menurut video yang dikeluarkan oleh Fortnite, terdapat item dan senjata baru yang akan dikeluarkan pada bab 3 ini. Mereka juga mengharapkan dengan adanya cuaca baru di dalam permainan, pemain akan rasa lebih bersemangat sepanjang musim ini.

Selain daripada itu, bab 3 juga akan terdapat mekanik baru iaitu ‘sliding’. Dengan adanya mekanik baru ini, pemain dapat melakukan pertempuran dan pengembaraan yang luar biasa. Peta baru ini akan diberikan perhatian dimana sekiranya terdapat kekurangan, mereka akan membuat penambahbaikan.


BOOM Esports Ditaja Oleh Rivalry!

BOOM Esports baru-baru ini telah mengumumkan tentang penaja baru mereka iaitu Rivalry, syarikat media dan pertaruhan e-sukan Asia. Mereka turut mempamerkan logo Rivalry yang terdapat pada baju pasukan Dota 2 BOOM Esports.

Rivalry adalah rakan kongsi yang kelapan buat BOOM Esports, dimana yang lainnya adalah seperti CBN, syarikat perkhidmatan internet dan Espo, platform penglibatan peminat. Menurut Ketua Pegawai BOOM Esports, beliau percaya dengan gabungan BOOM dan Rivalry ianya dapat menambahkan lagi nilai hebat ekosistem.

 “Platform seperti Rivalry memainkan peranan penting dalam memberi ganjaran kepada peminat tegar kami.  Ia juga memberi sebab kepada peminat untuk mengikuti pasukan kami dengan sangat dekat dan yang paling penting adalah mereka dapat meraikan kemenangan bersama kami,” kata Devesh Kabdwal, Ketua Pegawai BOOM Esports.


Silco, bakal hadir pada TFT tahun depan!

Silco, salah satu watak utama dalam siri animasi Riot Games, Arcane. Watak Silco diberitahu akan menyertai Teamfight Tactics sebagai unit yang boleh dimainkan pada tahun hadapan. Tetapi, Silco tidak akan disenaraikan dalam roster juara League of Legends, menurut Riot.

“Biasanya, kami menyesuaikan juara League of Legends kepada Teamfight Tactics dengan melalui tugas yang banyak. Untuk Silco, dia tidak datang dari League of Legends, jadi kami perlu membinanya dari bawah,” kata Riot Games. Untuk pengetahuan, TFT adalah permainan League of Legends yang diasaskan daripada Dota Auto Chess.

Silco, watak yang direka khas untuk siri animasi Arcane, membuat penampilan sulungnya semasa tayangan perdana siri Netflix. Watak Silco akan mula berkembang apabila Riot membawa masuk ke dalam permainan Teamfight Tactic yang bukan asalnya daripada roster juara League of Legends.

Kebolehan Silco di dalam Teamfight Tactic masih belum diketahui lagi. Riot masih belum mengeluarkan statistik dan kebolehannya. Walau bagaimana, Riot memberi bayangan akan ada beberapa lagi watak yang luar dari senarai juara LoL akan menyertai TFT. Silco adalah pertama menyertai TFT yang luar dari juara LoL.


Rocket League Sideswipe Kini Di Mobile

Rocket League Sideswipe kini telah dikeluarkan secara rasminya ke dalam mobile. Anda boleh muat turun game ini melalui Android (Google Play Store) dan Ios (App Store). Ini bermakna para pemain dapat merasai pengalaman bermain Rocket League bukan sekadar daripada PC.

Rocket League Sideswipe ialah game yang dibina dalam versi 2D dan dibawa ke dalam Mobile untuk menarik minat pemain. Game ini juga telah diselaraskan dari segi kawalan untuk memudahkan pemain. Pemain juga akan menggunakan sentuhan pada skrin untuk mengawal pergerakan kereta dan butang kanan untuk melakukan boost dan lompatan.

Buat masa ini, format permainan yang dikeluarkan adalah satu lawan satu atau dua lawan dua. Ia juga boleh dimainkan dalam gaya bola sepak kereta biasa atau mod bola keranjang kereta Hoops. Terdapat juga mod bermain kompetitif, kasual dan luar talian.


Knights Of The Zodiac - Trailer Eksklusif Untuk Filem Live-Action Saint Seiya

Saga Saint Seiya kini telah mendapat filem live-action yang pertama berjudul Knights of the Zodiac dan dijangka ditayangkan pada bulan Mei ini.

Filem ini diadaptasi anime sensasi dan cerita asal serta watak daripada manga "Saint Seiya" oleh Masami Kurumad. Knights of the Zodiac akan dibintang Mackenyu, Famke Janssen, Madison Iseman, Diego Tinoco, Mark Dacascos, Nick Stahl, dan Sean Bean.

<oembed url="https://www.youtube.com/watch?v=Sko0o_KoBHY" width="200" height="113" host="youtube"></oembed>

Menurut sinopsis rasmi, Seiya merupakan seorang remaja jalanan yang keras kepala dan bertarung mencari wang sambil mencari adiknya yang diculik.

Tanpa menyedari, Seiya mendapati dirinya masuk ke dunia orang suci yang berperang, latihan sihir purba, dan menemui seorang  dewi yang dijelmakan semula yang memerlukan perlindungannya.

Jika dia mahu bertahan, dia perlu menerima takdirnya dan mengorbankan segala-galanya untuk mengambil tempat yang sepatutnya di kalangan Knights of the Zodiac.

Knights of the Zodiac diarahkan oleh Tomek Baginski dan skripnya ditulis oleh Josh Campbell, Matt Stuecken dan Kiel Murray. Baginski pernah terlibat dalam siri Netflix, The Witcher sebagai executive producer.

Filem ini dijangka bakal ditayangkan di Malaysia pada Jun 2023.


Call of Dragons Kini Tersedia Di PC dan Mobile

Farlight Games telah mengumumkan pada 28 Mac lalu bahawa permainan MMO Fantasy terbaru mereka yang berjudul Call of Dragons telah tersedia di PC dan Mobile di seluruh dunia.

Call of Dragons menggabungkan tema fantasi dengan pertempuran strategi real-time yang sengit dan ianya juga menampilkan wira dan puak yang unik dan bertemakan fantasi dalam suasana yang luas dan visual yang menakjubkan.

<oembed url="https://www.youtube.com/watch?v=0SunmT2mfq8" width="200" height="113" host="youtube"></oembed>

Salah satu tarikan utama permainan iaitu naga! Menjaga naga daripada menetas kepada dewasa, memerintahkan binatang perkasa itu untuk berlawan di medan perang. Selain itu, pemain boleh menjinakkan bos dan menambah mereka ke dalam alliance dan menggunakannya untuk membunuh musuh, mengatasi konflik antara puak, dan menyasarkan untuk hadiah utama iaitu mendapatkan Imperial Dragon.

Permainan ini dibangunkan oleh LEGOU Games dan diterbitkan Farlight Games. Pemain boleh memuat turun permainan ini di platform di Windows PC, iOS dan Android.


SEGA dan Level Infinite Tidak Akan Hadiri E3 2023

Dua buah syarikat iaitu SEGA dan Level Infinite mengumumkan yang mereka tidak akan menghadiri E3 2023.

Bercakap kepada IGN, SEGA memutuskan untuk tidak menghadiri E3. "Selepas pertimbangan yang teliti, kami telah memutuskan untuk tidak mengambil bahagian dalam E3 2023 sebagai exhibitor,". “Kami berharap dapat berkongsi lebih banyak maklumat mengenai projek yang diumumkan dan tidak diumumkan pada masa hadapan".

Seorang jurucakap bagi pihak Level Infinite juga mengesahkan yang mereka tidak akan hadir di E3.

IGN juga menghubungi Activision Blizzard, Electronic Arts, Embracer Group, Epic Games, Square Enix, Take-Two dan Warner Bros. Games, tetapi tidak mendapat kemaskini daripada mereka. IGN melaporkan bahawa ia memahami lebih banyak penerbit merancang untuk tidak menghadiri E3 2023, tetapi masih belum membuat pengumuman rasmi.

E3 2023 akan berlangsung dari 13 hingga 16 Jun di Pusat Konvensyen Los Angeles. Setakat ini, Ubisoft dan Nintendo telah mengesahkan mereka tidak akan hadir. Microsoft juga mengumumkan yang mereka akan mengadakan acara sendiri seminggu sebelum adanya E3.


Bintang Bola Sepak Wanita Kritik Kelemahan Model Karakter FIFA 23

Sebilangan liga bola sepak wanita telah ditambahkan ke FIFA 23, namun beberapa pemain telah menyatakan kekecewaan atas penampilan mereka dalam permainan.

Pada hari Selasa yang lepas (22 Mac 2023), kemas kini utama FIFA 23 memperkenalkan Liga Juara-Juara Wanita UEFA (UWCL) dan Liga Bola Sepak Wanita Kebangsaan (NWSL) kepada permainan video tersebut.

<oembed url="https://www.youtube.com/watch?v=qq0QGxeXf30" width="200" height="113" host="youtube"></oembed>

Kemas kini itu memperkenalkan semua 12 pasukan NWSL, bersama kit mereka dan empat stadium liga. Walau bagaimanapun, liga yang baru diperkenalkan itu nampaknya tidak membuat model karakter pemain dengan baik.

"Saya bersyukur EA Sports akhirnya memasukkan NWSL tetapi ini tidak mewakili saya," tulis Caprice Dydasco, yang bermain untuk Houston Dash.

<oembed url="https://twitter.com/CapriceDydasco/status/1638627197341642752" host="twitter">

I’m grateful EA Sports is finally including the NWSL but this does not represent me. @EASPORTSFIFA pic.twitter.com/SgrFkoCYy1
— Caprice Dydasco (@CapriceDydasco) March 22, 2023
</oembed>

Sementara itu, Sydney Leroux berseloroh penampilannya dalam permainan akan menakutkan anaknya.

<oembed url="https://twitter.com/sydneyleroux/status/1638653589223804928" host="twitter">

You are going to scare my children. pic.twitter.com/LkxwQg37EF
— Sydney Leroux (@sydneyleroux) March 22, 2023
</oembed>

FIFA 23 tersedia di platform PlayStation 5, PlayStation 4, Windows, Nintendo Switch, Xbox One, dan Xbox Series X/S.


Among Us Umum Update Baru Dan Kembalinya Mod Kegemaran Ramai

Among Us, sebuah permainan online multiplayer yang popular, telah mengumumkan kemas kini terbarunya, yang kini telah tersedia pada PC, console dan peranti mudah alih. Kemas kini ini termasuk pelbagai ciri dan penambahbaikan baharu, termasuk Horse Mod baharu untuk meraikan Hari April Fools, kosmetik baharu dan pembetulan pepijat.

Dalam kemas kini di laman web rasmi Innersloth, pembangun permainan Among Us mengumumkan bahawa bersempena dengan Hari April Fool, mereka mengembalikan Horse Mod yang popular. Dalam mod ini, semua crewmates berubah menjadi kuda -watak berbentuk sesuai dirujuk sebagai ‘’Horsemates''.

<oembed url="https://twitter.com/AmongUsGame/status/1640768242137399328" host="twitter">

🦴 update time! v2023.3.28 is out now!! 🦴

featuring:
🧥 all new Bean cosmetics
🛠 bug fixes
🤠 an upgraded April Fools Horse Mode with all new tricks coming March 31...!

update your devices and keep an eye out for what we have planned 👀 https://t.co/HoSyjsTlRN
— Among Us (@AmongUsGame) March 28, 2023
</oembed>

Kemas kini Among Us juga memperkenalkan kosmetik baharu kepada permainan, termasuk topi, papan nama dan visor. Pemain boleh membeli item baharu ini dari kedai dalam permainan menggunakan beans, dan beberapa harga papan nama telah disabotaj oleh Impostor, menjadikannya lebih murah daripada yang sepatutnya. Pembangun akan melakukan penambahbaikan harga pada update akan datang.

Sebagai tambahan kepada ciri baharu ini, kemas kini termasuk beberapa pembetulan pepijat dan penambahbaikan. Sebagai contoh, pemain dalam mod Hide and Seek tidak lagi akan terperangkap pada skrin hitam jika seeker pergi semasa skrin mendedahkan nama seeker.

Among Us kini tersedia untuk permainan mudah alih, PC, PS4, PS5, Switch, Xbox One dan Xbox Series X/S.


James Gunn Kembali Untuk Menceritakan Kisah Rocket Racoon

James Gunn mengesahkan dia kembali untuk menamatkan trilogi Guardians of the Galaxy adalah dengan sebab utama untuk menceritakan Rocket Raccoon. James Gunn memberitahu bahawa selain Star-Lord, Rocket Racoon adalah wira rahsia francais Guardians of the Galaxy.

Gunn memberitahu kepada Total Film, "perkara yang paling penting bagi saya ialah cerita Rocket, dan barulah orang lain. Rocket ialah protagonis rahsia Guardians of the Galaxy. Sebab saya kembali, dan memutuskan untuk membuat filem ini, adalah kerana saya benar-benar merasakan kisah Rocket perlu diberitahu".

<oembed url="https://www.youtube.com/watch?v=JqcncLPi9zw" width="200" height="113" host="youtube"></oembed>

Gunn juga menyatakan filem yang terbaru ini akan mengetengahkan self-standing. Dibandingkan filem sebelumnya, filem pertama adalah mengenai ibu, filem kedua mengenai bapa dan filem ketiga adalah mengenai diri sendiri.

Filem ini akan dibintangi Chris Pratt, Zoe Saldana, Bradley Cooper. Watak baharu seperti Adam Warlock akan dilakonkan oleh Will Poulter dan High Evolutionary dilakonkan oleh Chukwudi Iwuji.

Guardian of the Galaxy Vol 3 akan ditayangkan pada 5 Mei 2023 ini.


Trailer Shin Kamen Rider Padat Dengan Aksi

Sebuah trailer Shin Kamen Rider telah dikeluarkan untuk filem keempat dalam siri Shin Hideaki Anno, yang berfungsi sebagai reboot siri Kamen Rider 1971.

Filem ini mengisahkan seorang pelajar kolej dan peminat motosikal, Takeshi Hongo diculik oleh organisasi jahat yang dinamakan Sustainable Happiness Organization with Computational Knowledge Embedded Remodeling atau dikenali ‘Shocker’. Hongo telah ditukar menjadi Batta Augment-01 sebagai sebahagian daripada rancangan mereka untuk menguasai dunia.

Namun, sebelum mereka boleh brainwash otak Hongo, dia berjaya melarikan dan menggunakan kuasa baru yang dipertingkatkan serta menamakan dirinya sebagai Kamen Rider untuk menentang kejahatan Shocker

Saksikan trailer tersebut di bawah:

<oembed url="https://www.youtube.com/watch?v=W1o01aSPjBg" width="200" height="113" host="youtube"></oembed>

Filem ini ditulis dan diarahkan oleh Hideaki Anno serta dibintangi Sosuke Ikematsu, Minami Hamabe, Tasuku Emoto, Nanase Nishino, Shinya Tsukamoto, Toru Tezuka, Suzuki Matsuo, and Mirai Moriyama.

Sebahagian daripada siri Shin Hideaki Anno adalah Shin Godzilla, Evangelion: 3.0+1.0 Thrice Upon a Time (dikenali sebagai Shin Evangerion Gekijban di Jepun), Shin Ultraman, dan Shin Kamen Rider. Filem terbaharu, Shin Kamen Rider kini ditayangkan di pawagam Jepun bermula 17 Mac yang lalu.


Koleksi Ray Gun Rasmi Yang Pertama Tersedia Untuk Pre-Order

Menjelang ulangtahun ke-20 francais Call of Duty, terdapat banyak moments yang menarik dalam sejarah francais ini dan antaranya adalah Ray Gun, satu senjata yang dicipta oleh Treyarch untuk satu mod rahsia dalam Call of Duty: World at War - Zombies.

Maxwell Porter selaku Lead Senior Artist mendedahkan ketika itu dia pernah berbual dengan seorang pengarah seni dan melontarkan beberapa idea untuk membawa elemen yang pelbagai ke dalam Call of Duty: World at War. Antara idea tersebut adalah permainan retro futuristik yang boleh ditemui dalam kotak bijiran.

Sementara pereka bunyi, Collin Ayers dan Ketua Audio, Brian Tuey bertanggungjawab menghasilkan bunyi yang kedengaran moden pada masa itu dengan bunyi "poing-poing-poing".

Ketiga-tiga veteren ini merasa sangat gembira apabila Ray Gun versi rasmi sedang dibuat untuk komuniti Call of Duty. Maxwell mengakui dia terharu kerana senjata tersebut merupakan sebahagian besar daripada kariernya.

Korang boleh dapatkan barangan yang bersejarah ini dengan harga USD600 dan membuat pre-order di Call of Duty Gear Shop.


#AdeenTalk - Taunting Di Arena MPL MY

ARTICLE INI DITULIS OLEH SYED ADEEN JAMAL BIN SYED FAISAL

Mengikut Encik Google, "Taunting" diberi maksud mengejek ataupun provoking someone dengan kata-kata yang kurang murni namun di dalam konteks MPL Malaysia, taunting merupakan satu perbuatan yang digalakkan supaya atmosphera arena menjadi lebih hangat.

Pada awalnya. perbuatan taunting in tidak mewujudkkan sebarang masalah akan tetapi ia menjadi keruh apabila ada beberapa peminat sesebuah pasukan itu melampaui batas dalam taunting mereka dengan mengunakkan kata-kata kesat, aksi yang sungguh provokasi dan agresif malah ada yang melibatkan isu perkauman & agama.

There should be a line ataupun wajib ada batasnya dalam perbuatan taunting ini kerana in the end of the day kita semua harus menghormati antara satu sama lain dan tidak wajar membiarkan isu taunting in memisahkan tali persaudaraan kita.

Saya selaku pengulas, MPL Malaysia berasa seronok dan teruja apabila melihat dua pihak penyokong yang begitu semangat memberikan sokongan kepada pasukan masing-masing.

Tetapi saya tidak galakan penyokong yang terlampau passionate hingga ingin mencetuskan pergaduhan sama ada di fizikal venue ataupun di laman sosial (keyboard warriors).

Cukup sekadar menyokong pasukan anda sendiri dan taunting berpada-pada kepada pihak lawan apabila perlawanan sedang berlangsung. Sebaik sahaja perlawanan tamat, maka berjabat tangan semula dan berikan tanda hormat kepada kedua-dua pasukan yang telah berikan segalanya di dalam Land Of Dawn.

Konklusinya. teruskan menyokong MPL Malaysia, menyokong pasukan kegemaran anda tetapi ingat taunting-lah dengan cara yang paling murni sekali sambil menghormati semua pihak.


ITZY Dipilih Sebagai Duta Global ALLSTAR Mobile Legends: Bang Bang

Kumpulan sensai KPOP ITZY menyertai acara ALLSTAR Mobile Legends: Bang Bang (MLBB) 'Harmonia" sebagai duta global. Ini menandakan kali pertama MLBB bekerja bersama artis Korea untuk mempromosikan kempen bersama. Sertai Yeji, Lia, Ryujin, Chaeryeong, dan Yuna untuk menakluki kegelapan dalam peta bertema ALLSTAR, iaitu 'Harmonia.'

Membuat kemunculan sejak Februari 2019, kumpulan ITZY adalah antara kumpulan KPOP termuda yang memenangi pelbagai anugerah dan rancangan muzik. Mereka telah meraih 42 trofi rancangan dan 23 anugerah!

Untuk menyambut penyertaan kumpulan ITZY, pemain MLBB boleh log-in ke dalam permainan untuk mendapatkan hadiah ALLSTAR yang eksklusif berserta 4 skin hero baru!

Pemain juga boleh menggunakan Skin Miya "Atomic Pop," Eudora "Atomic Pop", Rafaela "Seraphic Selfie", dan Hanabi "Moonlit Ninja" untuk melawan musuh dalam  peta baru yang dinamakan sebagai Purify Harmonia. Akan ada juga trek muzik ALLSTAR yang eksklusif dalam permainan untuk hiburan pemain.

Acara Purify Harmonia berlangsung dari 31 Mac hingga 23 April, di mana pemain boleh melengkapkan task untuk memperoleh Technotes yang boleh digunakan untuk menebus ganjaran ALLSTAR, seperti skin eksklusif dan in-game item khas untuk acara ini.


Pengarah Shazam! Fury of the Gods Menjawab Dakwaan Deepfake Adalah Tidak Benar

Shazam! Fury of the Gods menerima banyak mixed reviews daripada peminat dan para pengkritik di awal minggu tayangan filem tersebut. Filem berkenaan menjadi bualan ramai namun ianya bukan suatu perkara yang mahu didengari pengarah filem tersebut iaitu David Sandberg.

Sandberg baru-baru ini telah menjawab dakwaan yang mengatakan dia menggunakan teknologi deepfake dalam pembikinan filem Shazam 2 adalah tidak benar.

Dakwaan tersebut timbul selepas suatu babak di hujung filem yang memaparkan cameo Gal Gadot muncul di pemakaman Billy Batson untuk menghidupkannya kembali. Beberapa peminat menyuarakan keraguan mereka yang Gadot pernah berada di set penggambaran kerana mendakwa terdapat keanehan dalam suntingan.

Akibat tidak berpuas hati dengan dakwaan tersebut, Sandberg telah berkongsi di laman Twitternya menunjukkan dia mengarahkan Gal Gadot dari jauh. Dia menjelaskan bahawa masalah visa menyebabkan dia tidak dapat pergi ke London untuk mengarah, dan Gadot tidak dapat pergi ke Atlanta untuk penggambaran.

<oembed url="https://twitter.com/ponysmasher/status/1638587716110782469" host="twitter">

A certain cameo in #ShazamFuryOfTheGods had to be shot in England but I couldn’t go because of a visa issue so I directed remotely. It wasn’t a deepfake as some believe. pic.twitter.com/p8ODDHWe9Q
— David F. Sandberg (@ponysmasher) March 22, 2023
</oembed>

Shazam! Fury of the Gods adalah sekuel kepada filem terdahulu iaitu Shazam! yang dikeluarkan pada tahun 2019. Filem baru ini mula ditayangkan di Malaysia pada 16 Mac 2023.


Final Fantasy 16 Dedahkan Butiran Baru Mengenai Penceritaan dan Pertempuran Eikon

Dengan Final Fantasy 16 semakin hampir dengan tarikh keluaran, producer Naoki Yoshida atau Yoshi-P telah memberikan banyak butiran mengenai aspek utama permainan, termasuk cerita, pertempuran, dan juga pertempuran besar dengan Eikons dalam suatu convention yang diadakan di Boston.

Dalam suatu sesi live di YouTube, panel telah menunjukkan beberapa aspek permainan, termasuk trailer sinematik untuk Final Fantasy 16 yang menonjolkan persekitaran yang terdiri daripada banjaran gunung berbatu, bandar yang dilanda perang, hutan hijau yang subur, dan gunung berapi.

<oembed url="https://www.youtube.com/watch?v=GPpeKX1PDIo" width="200" height="113" host="youtube"></oembed>

Peminat juga didedahkan dengan pelbagai pertembungan yang melibatkan Clive Rosfield menggunakan kuasa elementals yang diberikan oleh Eikon. Pemain juga dapat melihat Clive dan Jill Warrick dalam pelbagai cutscene.

Trailer itu juga memfokuskan pada pertempuran besar Eikon dengan pemain mengawal Ifrit, bertarung menentang Garuda. Pertempuran antara raksasa bersaiz Kaiju ini lebih sinematik daripada pertempuran biasa, dengan serangan khas yang menarik!

Final Fantasy 16 merupakan sebuah permainan bergenre action-role playing yang dibangunkan oleh Square Enix Creative Business dan dikeluarkan oleh Square Enix Unit III. Permainan ini akan dilancarkan 22 Jun tahun ini di platform PlayStation 5.


3 Permainan Video PC Terbaru Yang Tiba Bulan April Nanti

Sepanjang tahun ini, banyak permainan video AAA menarik yang dikeluarkan seperti Dead Space Remake, Hogwarts Legacy dan lain-lain. Akan ada lebih banyak permainan video PC yang bakal hadir pada April 2023 nanti.

Ini adalah 3 permainan video Pc yang kitorang tak sabar nak main bila tiba April nanti:

God of Rock

God of Rock adalah sebuah permainan video rhythm-fighting game yang menghimpunkan musician terhebat daripada seluruh pelusuk alam semesta. Permainan video ini telah dihasilkan oleh Modus Studio Brazil dan dikeluarkan oleh Modus Studio.

<oembed url="https://www.youtube.com/watch?v=Q3rXbeFPgaU" width="200" height="113" host="youtube"></oembed>

Terdapat 4 modes yang boleh dimainkan iaitu Story mode, Training mode, Track Editor dan Ranked Online Multiplayer. Terdapat pelbagai watak yang boleh dimainkan seperti Ziggy, King, Tophat, Johann dan banyak lagi. Setiap watak mempunyai skill yang berbeza-beza!

Permainan video ini akan dikeluarkan pada 18 April 2023 di PC melalui Steam. Permainan ini turut tersedia di platform PlayStation 5, Xbox Series, PlayStation 4, Xbox One, dan Switch.

Dead Island 2

Dead Island 2 adalah sebuah permainan video RPG yang membawa pemain mengharungi zombie yang dijangkiti wabak berbahaya di bandar Los Angeles. Dead Island yang pertama telah dilancarkan pada September 2011 dan selepas 12 tahun, peminat Dead Island akhirnya mendapat sequel yang ditunggu-tunggu!

<oembed url="https://www.youtube.com/watch?v=gsI5H8ZOUK8" width="200" height="113" host="youtube"></oembed>

Pemain akan diberi pilihan untuk memilih 6 watak yang boleh dimainkan dan mempunyai skil-skil tersendiri! Korang juga akan menentang pelbagai jenis zombi yang mempunyai pelbagai jenis mutasi dan serangan.

Dead Island 2 akan dilancarkan di platform PC melalui Epic Games Store pada 21 April 2023. Ia juga akan dikeluarkan untuk PlayStation 5, Playstation 4, Xbox One, Xbox Series X dan Series S.

Star Wars Jedi: Survivor

Star Wars Jedi: Survivor adalah sekuel kepada Star Wars: Fallen Order yang merupakan permainan action-adventure mengetengahkan perjuangan Cal Kestis. Permainan video ini dihasilkan oleh Respawn Entertainment dan dikeluarkan oleh Electronic Arts.

<oembed url="https://www.youtube.com/watch?v=_F6YBwIPzmk" width="200" height="113" host="youtube"></oembed>

Berbanding permainan video terdahulu, permainan video ini bercirikan wide-open world dimana pemain akan meneroka lebih banyak tempat baharu di samping storyline yang lebih mendalam dan lebih epic!

Permainan video ini bakal dilancarkan pada 28 April 2023 di platform PC melalui Steam. Ianya juga akan dilancarkan pada PlayStation 5, Xbox Series X dan Series S.


ASUS TUF Gaming Monitor VG28U - Gaming Monitor 4K Terbaru Dari ASUS TUF Gaming

Baru-baru ini ASUS TUF Gaming ada send dekat kitorang gaming monitor terbaru dorang yang dipanggil ASUS TUF Gaming Monitor VG28U untuk kitorang review.

Gaming monitor ini dilengkapi dengan 4K HDR display, 144Hz refresh rate, IPS Ultrawide Angle dan macam-macam lagi. On paper, gaming monitor nampak agak menarik tapi macam mana pula performance dia?

Sebelum kita review dengan lebih mendalam, kitorang nak ucapkan terima kasih kepada ASUS TUF Gaming kerana memberikan peluang kepada kitorang untuk review ASUS TUF Gaming Monitor VG28U ini. Jangan lupa untuk check out Facebook rasmi dorang!

DESIGN

ASUS TUF Gaming Monitor VG28U ini mempunyai design yang agak sleek dan moden. Tidak terlalu nampak “Gaming” sangat seperti gaming monitor lain dipasaran yang ada RGB light dan macam-macam feature lain yang mana kadang-kadang nampak terlalu semak.

Terdapat logo ASUS pada belakang dan juga dihadapan monitor. Dengan VESA-compatible, korang boleh pilih sama ada nak mount monitor ini dengan dinding korang or korang boleh gunakan sahaja stand yang dorang dah sediakan. Stand untuk monitor ini sangat kukuh dan mempunyai build kualiti yang sangat bagus.

Monitor ini boleh dicondongkan keatas dan kebawah sebanyak 15 darjah dan juga boleh diputarkan secara menegak kalau korang nak gunakan dia sebagai second monitor untuk check chat semasa korang tengah livestream or semasa korang tengah creat content menegak seperti untuk video TikTok contohnya.

Terdapat beberapa button pada bahagian belakang kanan monitor seperti power button dan lain-lain. Bagi korang yang mementingkan cable management, terdapat smart management clip dibahagian belakang stand monitor ini.

CONNECTIVITY

Untuk I/O (Input/Output) port, ASUS TUF Gaming Monitor VG28U ini mempunyai 1 x DisplayPort 1.4, 2 x HDMI 2.1 port dan 2 x HDMI 2.0 port. Tidak dilupakan ianya juga mempunyai USB upstream port, 2 x USB 3.0 port dan yang terakhir 3.5mm headphone jack.

Dengan port yang banyak, korang boleh sambung beberapa peranti seperti PS5, Xbox, PC dan beberapa peranti lain dalam satu-satu masa. So kalau korang nak jadikan monitor ini sebagai monitor untuk gaming console korang pun tak ada masalah.

DISPLAY

Gaming monitor bersaiz 28 inci ini mempunyai 144Hz refresh rate dan 1ms GTG response time bersama dengan AMD FreeSync dan NVIDIA GSync compatibility.

Dengan HDMI 2.1 port dan DisplayPort 1.4, ASUS TUF Gaming Monitor VG28U sangat sesuai untuk digunakan pada next gen console seperti PS5 yang mana mampu memberikan resolusi 4K dengan 120Hz refresh rate.

Untuk PC, gaming monitor ini mampu untuk support resolusi 4K dengan 144Hz bagi graphic card terbaru. Kalau korang menggunakan graphic card lama seperti GTX 1080, korang boleh dapatkan 120HZ refresh rate dengan menggunakan DisplayPort 1.4 yang disediakan.

SCREEN COLOR

ASUS TUF Gaming Monitor VG28U ini mempunyai feature wide viewing angle yang mana korang boleh melihat image pada monitor ini dari mana-mana sudut tanpa washout dan juga color distortion. Tidak kira sama ada korang lihat dari hadapan, tepi or mana-mana sudut, korang akan dapat melihat image yang clear dan warna yang accurate.

Dengan teknologi HDR, gaming monitor ini mampu memberikan warna yang lebih terang dan higher contrast level kalau nak dibandingkan dengan monitor biasa yang ada dipasaran. Tak dilupakan yang monitor ini juga mempunyai feature 90% DCI-P3 (Digital Cinema Initiatives - Protocol 3) yang mana akan memberikan color reproduction yang lebih tepat kepada pengguna.

SYNC TECHNOLOGY

Monitor ini mempunyai empat pilihan sync technology yang korang boleh pilih seperti Adaptive Sync, ASUS Extreme Low Motion Blur (ELMB), G-Sync (NVIDIA) dan juga FreeSync (AMD). Dengan teknologi ini, ianya akan memberikan pilihan kepada pengguna untuk synchronizes monitor refresh rate dengan GPU output bagi mengurangkan screen tearing dan juga stuttering.

VERDICT

Daripada segi feature yang ditawarkan, aku boleh cakap yang ASUS TUF Gaming Monitor VG28U ini merupakan antara gaming monitor 4K yang berbaloi untuk dimiliki. Cuma daripada segi harga aku agak kurang berminat sebab kalau aku betul-betul tengah mencari sebuah gaming monitor 4K, aku boleh dapatkan gaming monitor dari brand lain yang mempunyai harga yang lebih murah dari apa yang ditawarkan untuk ASUS TUF Gaming Monitor VG28U ini.

ASUS TUF Gaming Monitor VG28U ini dijual pada harga lebih kurang RM3,300 di Shopee.


Tower of Fantasy "Under The Grand Sea" Bakal Tiba Akhir Bulan Ini

Baru-baru ini Level Infinite dan juga Hotta Studio telah mengumumkan yang major expansion mereka untuk permainan video ini bakal hadir pada 30 Mac 2023 ini.

<oembed url="https://www.youtube.com/watch?v=oPopj0bZ9Cg" width="200" height="113" host="youtube"></oembed>

Melalui major expansion yang diberi nama “Under The Grand Sea” ini, Level Infinite akan memberikan Map, Simulacra dan juga pelbagai Challenges terbaru yang bertemakan underwater!

Akan terdapat 3 layer untuk map terbaru ini yang mana akan dipanggil sebagai Grand Sea Island, Innars City dan juga Dragon Breath Volcano.

Tidak dilupakan, melalui major expansion ini, Tower of Fantasy juga akan memperkenalkan Simulacra baru yang diberi nama Lan dan dikatakan datang dari Domain 9.

Akhir sekali adalah Abyssant baru yang digelar Haboela yang mempunyai saiz yang besar dan badannya diperbuat daripada lava! Untuk maklumat lanjut, korang boleh check out Facebook rasmi Tower of Fantasy.


SonicGear SonicBar 5300BT - Soundbar & Wireless Subwoofer Mampu Milik

SonicGear SonicBar 5300BT adalah sebuah soundbar dengan kualiti sound yang memuaskan dengan harga yang boleh dikatakan mampu milik. Soundbar ini sesuai untuk pengguna yang mencari tambahan sistem audio untuk hiburan di rumah mereka.

Terima kasih kepada SonicGear kerana sudi sponsor kitorang SonicGear SonicBar 5300BT ini untuk di review. Jangan lupa unntuk check Facebook dan TikTok dorang!

UNBOXING

Di dalam kotak SonicGear SonicBar 5300BT korang akan dapat Soundbar dan juga Subwoofer. Tak dilupakan beberapa aksesori lain seperti:

1 x Remote control

2 x 39.6W Power adapter (Untuk Soundbar dan juga Subwoofer)

1 x Optical cable

Skru untuk wall mount (Soundbar)

Manual

DESIGN

SonicGear SonicBar 5300BT hadir dengan design yang ramping dan elegan. Soundbar ini bersaiz 560 x 66 x 110 mm dan seberat 2KG. Untuk Subwoofer pula ianya bersaiz 120 x 300 x 225 mm dan seberat 2.5KG.  Walaupun berada dalam lingkungan mampu milik, SonicGear SonicBar 5300BT ini mempunyai kualiti binaan yang nampak dan rasa premium.

Soundbar ini tersedia dalam warna hitam yang nampak moden dan sesuai untuk ditempatkan di bahagian ruang tamu korang ataupun untuk diletakan di meja korang. Tak dilupakan korang juga boleh mount Soundbar ni dekat dinding kalau korang nak nampak lebih menarik. Dibahagian depan soundbar ini terdapat LCD Indicator dan juga button untuk Power button, Volume button dan lain-lain.

Soundbar ini dilengkapi dengan 40 x 80 mm speaker driver dan juga 17.5W RMS output power. Dibahagian belakang soundbar ini, korang akan nampak AUX slot, Optical, HDMI dan juga DC slot.

Bagi subwoofer pula, ianya dibina menggunakan MDF wood yang mana memberikan qualiti binaan yang lebih sturdy. Subwoofer ini juga mempunyai speaker driver bersaiz 5.25" dengan fabric cover dibahagian kanan. Bagi output power, ianya mempunyai 35W RMS output power.

Disebabkan subwoofer ini adalah wireless, korang boleh letak subwoofer ini dimana-mana sahaja. cuma korang kena pastikan tempat korang letak itu ada power source sendiri.

SOUND QUALITY

Bagi sound quality, SonicGear SonicBar 5300BT ini sangat memuaskan. Korang boleh dengar video audio test dibawah:

<oembed url="https://www.youtube.com/watch?v=HbCYozml4EY" width="200" height="113" host="youtube"></oembed>

Sound yang dihasilkan sangat clear walaupun korang set pada maximum volume. Bass yang dihasilkan pun sangat mantap. Kalau korang nak letak SonicGear SonicBar 5300BT di ruang tamu, aku cadangkan korang letak subwoofer ini dibelakang korang bagi memberikan korang pengalaman menonton video ataupun movie yang lebih bagus.

HARGA

SonicGear SonicBar 5300BT ini dijual pada harga RM299.00 sahaja. Bagi sebuah soundbar dan subwoofer wireless yang memberikan sound quality yang mantap dan mempunyai design yang menarik dan nampak premium, SonicGear SonicBar 5300BT sudah tentunya sangat-sangat berbaloi untuk dimiliki. Kalau korang berminat, korang boleh dapatkan SonicGear SonicBar 5300BT ini di Shopee rasmi SonicGear.


HI5 Muncul Juara Pokémon UNITE Asia Champions League 2023, Tewaskan Pasukan TeamMYS

Minggu lepas telah berakhirnya kejohanan Pokémon UNITE Asia Champions League 2023 yang mana telah diadakan di Battle Arena, Petaling Jaya, Selangor. Kejohanan ini merupakan satu kerjasama antara Yoodo dan juga The Pokémon Company.

Sebanyak 6 pasukan telah bertanding dalam kejohanan ini. Antara pasukan yang bertanding adalah Revenant Esports, Hi5, RISE, Marcos Gaming, T2 dan juga pasukan daripada Malaysia iaitu TeamMYS.

Pada Grand Finals, Pasukan daripada Taiwan iaitu HI5 telah bertembung dengan pasukan daripada Malaysia iaitu TeamMYS. Perlawanan akhir ini berlangsung dengan sangat sengit yang mana kedua-dua pasukan sama kuat dan sama hebat.

Namun pada akhirnya TeamMYS telah ditewaskan oleh pasukan daripada Taiwan itu dengan mata 3 berbalas 2. Pasukan HI5 telah berjaya membawa pulang hadiah bernilai USD30,000 manakala pasukan daripada Malaysia iaitu TeamMYS telah membawa pulang USD15.000 untuk tempat kedua.


Moonton Anjur Acara ALLSTAR, Skin Baru Dan Penampilan Khas Kpop Group Terkenal

Moonton baru-baru ini telah mengumumkan acara tahunan mereka iaitu acara ALLSTAR ataupun sebelum ini dikenali sebagai acara MLBB 515. Acara ini dikatakan akan menampil 4 skin khas, UI khas bertemakan Cyberpunk untuk Map dan juga Lord!

Acara yang akan bermula pada 31 Mac 2023 ini juga akan menampilkan aktiviti-aktiviti menarik yang mana pemain berpeluang untuk mendapatkan skin dan juga Avatar Frames terbaru bersempena dengan sambutan bulan Ramadan.

Antara skin khas yang akan dikeluarkan sempena acara ini adalah:

Eudora “Atomic Pop”

Eudora “Atomic Pop”

Rafaela "Seraphic Selfie"

Hanabi "Moonlit Ninja"

Selain daripada skin khas dan in-game item menarik untuk acara ini, Moonton juga mengumumkan kehadiran kumpulan Kpop popular iaitu ITZY.

Berikut merupakan roadmap untuk acara ALLSTAR ini: